
(Parastā likumdošanas procedūra: pirmais lasījums)

Grozījums Nr.		1
Regulas priekšlikums
1. apsvērums
	

	Komisijas ierosinātais teksts
	Grozījums

	(1)	Lauksaimniecības nozare, it īpaši lauksaimnieki, saskaras ar virkni problēmu. Covid-19 pandēmija un Krievijas agresijas karš pret Ukrainu ir noveduši pie vēl nepieredzēta enerģētisko lauksaimniecības ielaidresursu izmaksu pieauguma un ilgstoša augstas inflācijas perioda, kas ietekmē lauksaimnieku izmaksas un pārtikas cenas. Vienlaikus lauksaimnieki turpina centienus kāpināt ražošanas vidisko ilgtspēju. Daudzi patērētāji, kuri sastopas ar aizvien pieaugošu dzīves dārdzību, savukārt ir mainījuši savus patēriņa modeļus un izvēlas lētākus pārtikas produktus. Tas ir vēl vairāk destabilizējis pievienotās vērtības sadalījumu pārtikas piegādes ķēdē un palielinājis lauksaimnieku darbības apstākļu nenoteiktību, līdz ar to uzkurinājis protestus un vairojis neuzticēšanos. Tāpēc ir lietderīgi pieņemt pasākumus, ar kuriem vēršas pret šīm problēmām un tiecas atjaunot pārtikas piegādes ķēdes dalībnieku uzticēšanos.
	(1)	Lauksaimniecības nozare, it īpaši lauksaimnieki, kuri gādā par pārtikas nodrošinājumu, saskaras ar virkni problēmu. Covid-19 pandēmija, pieaugošā nestabilitāte pasaules tirdzniecībā, arvien biežāki ekstrēmi laikapstākļu notikumi, ko izraisa klimata pārmaiņas, un Krievijas agresijas karš pret Ukrainu ir noveduši pie vēl nepieredzēta enerģētisko lauksaimniecības ielaidresursu izmaksu pieauguma un ilgstoša augstas inflācijas perioda, kas ietekmē lauksaimnieku izmaksas un pārtikas cenas. Vienlaikus lauksaimnieki turpina centienus kāpināt ražošanas vidisko ilgtspēju un pārmērīga regulējuma dēļ saskaras ar ievērojamu regulatīvo slogu. Daudzi patērētāji, kuri sastopas ar aizvien pieaugošu dzīves dārdzību, savukārt ir mainījuši savus patēriņa modeļus un izvēlas lētākus pārtikas produktus. Visi iepriekš minētie faktori ir vēl vairāk destabilizējuši pievienotās vērtības sadalījumu pārtikas piegādes ķēdē un palielinājis lauksaimnieku, jo īpaši mazo un vidējo lauku saimniecību, darbības apstākļu nenoteiktību, līdz ar to uzkurinājis protestus un vairojis neuzticēšanos. Tāpēc ir lietderīgi pieņemt pasākumus, ar kuriem vēršas pret šīm problēmām un tiecas atjaunot taisnīgumu un pārtikas piegādes ķēdes dalībnieku uzticēšanos, kā arī aizsargātu lauksaimnieku ienākumus un palielinātu jauniešu uzticēšanos lauksaimnieka profesijai.



Grozījums Nr.		2

Regulas priekšlikums
1.a apsvērums (jauns)
	

	Komisijas ierosinātais teksts
	Grozījums

	
	(1a)	Lai stiprinātu lauksaimnieku pozīciju agropārtikas piegādes ķēdē, ir jāstiprina ražotāju organizāciju un kooperatīvu kā pievienotās vērtības radītāju lomu, izmantojot valsts politiku, kas palīdz uzlabot to biedru produktu rentabilitāti, pamanāmību un konkurētspēju, kā arī uzlabot šo lauksaimnieku spēju aizstāvēt savas intereses.



Grozījums Nr.		3

Regulas priekšlikums
3. apsvērums
	

	Komisijas ierosinātais teksts
	Grozījums

	(3)	Lai visā pārtikas piegādes ķēdē palielinātu uzticēšanos un taisnīgumu, apzīmējumi “taisnīgs”, “godīgs” vai līdzvērtīgi apzīmējumi būtu jāizmanto tikai tam, lai apzīmētu tirdzniecības kārtību, kas komercattiecībās starp lauksaimniekiem un pircējiem nodrošina stabilitāti un pārredzamību un garantē cenu, kādu līdzdalīgie lauksaimnieki uzskata par taisnīgu, un kas atbalsta un veicina Apvienoto Nāciju Organizācijas ilgtspējīgas attīstības mērķu sasniegšanu, arī ar Eiropas Parlamenta un Padomes Direktīvas (ES) 2024/1760 I pielikumu5 saderīgā veidā.
	(3)	Lai visā pārtikas piegādes ķēdē palielinātu uzticēšanos un taisnīgumu, apzīmējumi “taisnīgs”, “godīgs” vai līdzvērtīgi apzīmējumi būtu jāizmanto tikai ar lauksaimnieka iepriekšēju un informētu piekrišanu, lai apzīmētu tirdzniecības kārtību, kas komercattiecībās starp lauksaimniekiem un pircējiem nodrošina stabilitāti un pārredzamību un garantē cenu, kādu līdzdalīgie lauksaimnieki uzskata par taisnīgu, un kas atbalsta un veicina Apvienoto Nāciju Organizācijas ilgtspējīgas attīstības mērķu sasniegšanu, arī ar Eiropas Parlamenta un Padomes Direktīvas (ES) 2024/17605 I pielikumu saderīgā veidā. Tāpēc ir būtiski garantēt pārredzamu cenu noteikšanu un vērtības proporcionālu sadalījumu visā ķēdē, lai nodrošinātu atbilstību katra tās dalībnieka, jo īpaši lauksaimnieku, kuri ir ķēdes neaizsargātākais posms, ieguldītajām pūlēm un uzņemtajiem riskiem.

	__________________
	__________________

	5 Eiropas Parlamenta un Padomes Direktīva (ES) 2024/1760 (2024. gada 13. jūnijs) par uzņēmumu pienācīgu rūpību attiecībā uz ilgtspēju un ar ko groza Direktīvu (ES) 2019/1937 un Regulu (ES) 2023/2859 (OV L, 2024/1760, 5.7.2024., ELI: http://data.europa.eu/eli/dir/2024/1760/oj).
	5 Eiropas Parlamenta un Padomes Direktīva (ES) 2024/1760 (2024. gada 13. jūnijs) par uzņēmumu pienācīgu rūpību attiecībā uz ilgtspēju un ar ko groza Direktīvu (ES) 2019/1937 un Regulu (ES) 2023/2859 (OV L, 2024/1760, 5.7.2024., ELI: http://data.europa.eu/eli/dir/2024/1760/oj).



Grozījums Nr.		4
Regulas priekšlikums
3.a apsvērums (jauns)
	

	Komisijas ierosinātais teksts
	Grozījums

	
	(3a)	Lai stiprinātu Savienības uztursuverenitāti, atbalstītu lauku saimniecību ienākumus un nodrošinātu ilgtspējīgas sistēmas, publiskajos iepirkumos un krājumu veidošanas pasākumos būtu jāveicina Eiropas priekšrokas princips attiecībā uz Savienības lauksaimniecības produktiem. Šai izvēlei būtu jāpalīdz samazināt atkarību no importa, un tās rezultātā ražošanu, kas rada pievienoto vērtību, pārceltu atpakaļ uz Savienību.



Grozījums Nr.		5

Regulas priekšlikums
4. apsvērums
	

	Komisijas ierosinātais teksts
	Grozījums

	(4)	Apzīmējums “īsa piegādes ķēde” būtu jāizmanto tikai tam, lai apzīmētu tirdzniecības kārtību, kurā starp lauksaimniekiem un patērētājiem pastāv tieša saikne, kas ļauj tieši apmainīties ar informāciju par ražošanas procesu un produktu, arī izmantojot distances saziņu un/vai starpnieku, kurš šādu apmaiņu nodrošina pārdošanas brīdī. Alternatīvi šo apzīmējumu drīkst izmantot arī tad, ja pastāv cieša saikne starp lauksaimniekiem un patērētājiem viņu ģeogrāfiskajā tuvumā, arī pārrobežu kontekstā. Tas stimulēs patērētājus maksāt cenas, kas taisnīgi atalgo lauksaimniekus par viņu saražoto produkciju, stiprinās un veicinās lauku apvidu attīstību, uzlabos pārredzamību produktu izcelsmes un ražošanas metožu ziņā.
	(4)	Apzīmējums “īsa piegādes ķēde” būtu jāizmanto ar lauksaimnieka iepriekšēju piekrišanu un tikai, lai apzīmētu tirdzniecības kārtību, kurā starp lauksaimnieku, kooperatīviem, vai ražotāju organizācijām un patērētājiem pastāv tieša saikne vai ierobežot starpnieku skaits, kas ļauj apmainīties ar informāciju par ražošanas procesu un produktu, arī izmantojot distances saziņu un/vai starpnieku, kurš šādu apmaiņu nodrošina pārdošanas brīdī. Alternatīvi šo apzīmējumu drīkst izmantot arī tad, ja pastāv cieša saikne starp lauksaimniekiem un patērētājiem, tostarp tiešsaistes pārdošanas veidā, vai tur, kur pastāv viņu ģeogrāfisks tuvums, arī pārrobežu kontekstā. Ģeogrāfisko tuvumu var noteikt pēc mazāka attāluma vai pārvadāšanas ilguma. Tas stimulēs patērētājus maksāt cenas, kas taisnīgi atalgo lauksaimniekus par viņu saražoto produkciju, stiprinās un veicinās lauku apvidu attīstību, uzlabos pārredzamību produktu izcelsmes un ražošanas metožu ziņā. Tas būtu jāpiemēro produktiem, ko ražo un laiž vienotajā tirgū. Šis instruments veicinās lielāku pārredzamību un ekonomisko taisnīgumu, kā arī lauku apvidu atdzīvināšanu, neskarot vienotā tirgus darbību.



Grozījums Nr.		6

Regulas priekšlikums
5. apsvērums
	

	Komisijas ierosinātais teksts
	Grozījums

	(5)	Ņemot vērā tirgus apstākļus, mainīgās patērētāju vēlmes, tirdzniecības standartu un attiecīgo starptautisko standartu attīstību, būtu jāpiešķir Komisijai īstenošanas pilnvaras noteikt vienādus nosacījumus, ar kādiem izmanto fakultatīvos apzīmējumus, kas apzīmē tirdzniecības kārtību, kura saistīta ar taisnīgu pievienotās vērtības sadali lauksaimniekiem un īsu piegādes ķēžu izveidi un uzturēšanu. Minētās pilnvaras būtu jāizmanto saskaņā ar Eiropas Parlamenta un Padomes Regulu (ES) Nr. 182/20116.
	(5)	Ņemot vērā tirgus apstākļus, mainīgās patērētāju vēlmes, tirdzniecības standartu un attiecīgo starptautisko standartu attīstību, būtu jādeleģē Komisijai pilnvaras pieņemt aktus saskaņā ar Līguma par Eiropas Savienības darbību 290. pantu attiecībā uz tādu fakultatīvo apzīmējumu izmantošanu, kas apzīmē tirdzniecības kārtību, kura saistīta ar taisnīgu pievienotās vērtības sadali lauksaimniekiem un īsu piegādes ķēžu izveidi un uzturēšanu. Ir īpaši būtiski, lai Komisija, veicot sagatavošanas darbus, rīkotu atbilstīgas apspriešanās, tostarp ekspertu līmenī, un lai minētās apspriešanās tiktu rīkotas saskaņā ar principiem, kas noteikti 2016. gada 13. aprīļa Iestāžu nolīgumā par labāku likumdošanas procesu5a. Jo īpaši, lai deleģēto aktu sagatavošanā nodrošinātu vienādu dalību, Eiropas Parlaments un Padome visus dokumentus saņem vienlaicīgi ar dalībvalstu ekspertiem, un minēto iestāžu ekspertiem ir sistemātiska piekļuve Komisijas ekspertu grupu sanāksmēm, kurās notiek deleģēto aktu sagatavošana.

	__________________
	____________________

	
	5a OV L 123, 12.5.2016., 1. lpp., ELI: http://data.europa.eu/eli/agree_interinstit/2016/512/oj.

	6 Eiropas Parlamenta un Padomes Regula (ES) Nr. 182/2011 (2011. gada 16. februāris), ar ko nosaka normas un vispārīgus principus par dalībvalstu kontroles mehānismiem, kuri attiecas uz Komisijas īstenošanas pilnvaru izmantošanu (OV L 55, 28.2.2011., 13. lpp., ELI: http://data.europa.eu/eli/reg/2011/182/oj).
	



Grozījums Nr.		7

Regulas priekšlikums
7. apsvērums
	

	Komisijas ierosinātais teksts
	Grozījums

	(7)	Dalībvalstis drīkst paturēt spēkā vai ieviest valsts normas, kas paredz vēl citas prasības par fakultatīvu tirdzniecības kārtības apzīmējumu izmantošanu, taču šādām normām nevajadzētu kavēt, ierobežot vai traucēt šo apzīmējumu izmantošanu attiecībā uz citā dalībvalstī likumīgi ražotiem vai tirgotiem produktiem.
	(7)	Dalībvalstis drīkst paturēt spēkā vai ieviest valsts normas, kas paredz vēl citas prasības par fakultatīvu tirdzniecības kārtības apzīmējumu izmantošanu, taču šādām normām nevajadzētu kavēt, ierobežot vai traucēt šo apzīmējumu izmantošanu attiecībā uz citā dalībvalstī likumīgi ražotiem vai tirgotiem produktiem vai radīt papildu administratīvo slogu lauksaimniekiem, jo īpaši mazām un vidējām lauku saimniecībām.



Grozījums Nr.		8

Regulas priekšlikums
8. apsvērums
	

	Komisijas ierosinātais teksts
	Grozījums

	(8)	Tādos aspektos kā tirgus dalībnieku pārskatatbildība, labāka izpratne par tirgus signālu svarīgumu, piedāvājuma pielāgošana pieprasījumam, uzlabota cenu pārnese piegādes ķēdē, pārredzamības palielināšana un negodīgas tirdzniecības prakses nepieļaušana un novēršana izšķiroša nozīme ir rakstisku līgumu izmantošanai. Tāpēc noteikumi par līgumattiecībām piena un piena produktu nozarē būtu jāpaplašina tā, lai tie aptvertu ne tikai svaigpienu, bet arī citus produktus, un vienlaikus būtu salāgoti ar noteikumiem, kas piemērojami līgumattiecībām citās lauksaimniecības nozarēs.
	(8)	Tādos aspektos kā tirgus dalībnieku pārskatatbildība, labāka izpratne par tirgus signālu svarīgumu, piedāvājuma pielāgošana pieprasījumam, uzlabota cenu pārnese piegādes ķēdē, pārredzamības palielināšana un negodīgas tirdzniecības prakses nepieļaušana un novēršana, kā arī taisnīgu atlīdzību radošu cenu nodrošināšana lauksaimniekiem būtiska nozīme ir rakstisku līgumu izmantošanai. Tajā pašā laikā rakstisku līgumu izmantošana ir ļoti svarīga bieži sastopamas negodīgas tirdzniecības prakses, piemēram, maksājumu kavējumu, pasūtījumu vienpusējas atcelšanas un līguma noteikumu grozīšanas ar atpakaļejošu datumu, novēršanai. Minētā prakse sevišķi skar mazos ražotājus, kuru rīcībā nav tiesisku aizsardzības līdzekļu. Tāpēc noteikumi par līgumattiecībām piena un piena produktu nozarē būtu jāpaplašina tā, lai tie aptvertu ne tikai svaigpienu, bet arī citus produktus, un vienlaikus būtu salāgoti ar noteikumiem, kas piemērojami līgumattiecībām citās lauksaimniecības nozarēs. Tāpēc šo pasākumu īstenošana radīs  satvaru lauksaimniecības produktu ražotājiem, sniedzot tiem aizsardzību, kas nepieciešama, lai gūtu peļņu un plānotu savu ražošanu, tādējādi veicinot vietējās ekonomikas attīstību.



Grozījums Nr.		9

Regulas priekšlikums
9. apsvērums
	

	Komisijas ierosinātais teksts
	Grozījums

	(9)	Lai dalībvalstīm dotu lielāku elastību un vienkāršotu ražotāju organizāciju atzīšanas procedūru, tādējādi samazinot darījumu izmaksas un uzlabojot efektivitāti, noteikumiem par ražotāju organizācijām būtu jāatļauj tās atzīt pēc vienota pieprasījuma, kas aptver vairākas nozares un produktus. Turklāt, lai uzlabotu bioloģisko produktu ražotāju sadarbību, būtu skaidri jāparedz iespēja izveidot un atzīt ražotāju organizācijas, kurās apvienojušies bioloģisko produktu ražotāji. Ražotāju organizāciju atzīšanas kritērijos un to statūtos būtu jāparedz arī tas, ka ražotāju organizācijas tiek izveidotas pēc lauksaimnieku iniciatīvas un tiek kontrolētas saskaņā ar noteikumiem, kuri dod biedriem, kas ir lauksaimnieki, iespēju demokrātiski pārbaudīt savu organizāciju un tās lēmumus. Tam nebūtu jāliedz citiem ražotājiem, kas nav lauksaimnieki, un citiem biedriem, kas nav ražotāji, pievienoties ražotāju organizācijām.
	(9)	Lai dalībvalstīm dotu lielāku elastību un vienkāršotu ražotāju organizāciju atzīšanas procedūru, tādējādi samazinot darījumu izmaksas un uzlabojot efektivitāti, noteikumiem par ražotāju organizācijām būtu jāatļauj tās atzīt pēc vienota pieprasījuma, kas aptver vairākas nozares un produktus. Turklāt bioloģisko produktu ražotāji var izmantot esošo iespēju izveidot un atzīt ražotāju organizācijas, lai uzlabotu to sadarbību. Ražotāju organizāciju atzīšanas kritērijos un to statūtos būtu jāparedz arī tas, ka ražotāju organizācijas tiek izveidotas pēc lauksaimnieku vai — augļu un dārzeņu gadījumā — ražotāju iniciatīvas un tiek kontrolētas saskaņā ar noteikumiem, kuri dod biedriem, kas ir lauksaimnieki, iespēju demokrātiski pārbaudīt savu organizāciju un tās lēmumus.



Grozījums Nr.		10
Regulas priekšlikums
10. apsvērums
	

	Komisijas ierosinātais teksts
	Grozījums

	(10)	Lai veicinātu turpmāku ilgtspējīgu attīstību, kas ir Līguma pamatprincips un Savienības politiku prioritārais mērķis, un lai visā piegādes ķēdē nodrošinātu pārredzamību, stabilitāti un taisnīgumu komercattiecībās starp lauksaimniekiem un pircējiem, būtu jādod dalībvalstīm iespēja atzīt ražotāju organizācijas, kuras ar tādiem fakultatīviem tirdzniecības kārtības apzīmējumiem kā “taisnīgs”, “godīgs” vai līdzvērtīgi apzīmējumi un “īsa piegādes ķēde” tiecas sasniegt konkrētus mērķus.
	(10)	Lai veicinātu turpmāku ilgtspējīgu attīstību, kas ir Līguma pamatprincips un Savienības politiku prioritārais mērķis, un lai visā piegādes ķēdē nodrošinātu pārredzamību, stabilitāti un taisnīgumu komercattiecībās starp lauksaimniekiem un pircējiem, būtu jādod dalībvalstīm iespēja atzīt ražotāju organizācijas, kuras ar tādiem fakultatīviem tirdzniecības kārtības apzīmējumiem kā “taisnīgs”, “godīgs” vai līdzvērtīgi apzīmējumi un “īsa piegādes ķēde” tiecas sasniegt konkrētus mērķus. Turklāt tādu apzīmējumu izmantošanas veicināšana var palīdzēt izglītot patērētājus par viņu izvēles ietekmi uz sociālo taisnīgumu un ekonomisko ilgtspēju agropārtikas sektorā.



Grozījums Nr.		11

Regulas priekšlikums
11. apsvērums
	

	Komisijas ierosinātais teksts
	Grozījums

	(11)	Lai lauksaimniekiem nodrošinātu pietiekami augstu dzīves līmeni, spēcinātu viņu pozīciju sarunās ar ražotājiem un citiem piegādes ķēdes dalībniekiem un panāktu taisnīgāku pievienotās vērtības sadalījumu visā piegādes ķēdē, iespēja sarunās apspriest līguma noteikumus savu biedru vārdā būtu jāpaplašina, atļaujot to attiecībā uz visu produkciju vai tās daļu darīt arī neatzītām ražotāju organizācijām, to vidū kooperatīviem. Lai nodrošinātu tādu pašu attieksmi kā pret atzītu ražotāju organizāciju biedriem, šī iespēja būtu atbilstoši jāierobežo. Proti, neatzītām ražotāju organizācijām, kuras minēto iespēju izmanto, būtu jāatbilst Savienības līmenī noteiktajiem atzīšanas kritērijiem un jāiesaistās Eiropas Parlamenta un Padomes Regulā (ES) Nr. 1308/20137 noteiktajās darbībās, pie kurām pieder piedāvājuma koncentrēšana un biedru saražoto produktu laišana tirgū.
	(11)	Lai lauksaimniekiem nodrošinātu pietiekami augstu dzīves līmeni, spēcinātu viņu pozīciju sarunās ar ražotājiem un citiem piegādes ķēdes dalībniekiem un panāktu taisnīgāku pievienotās vērtības sadalījumu visā piegādes ķēdē, iespēja sarunās apspriest līguma noteikumus savu biedru vārdā būtu jāpaplašina, atļaujot to attiecībā uz visu produkciju vai tās daļu darīt arī neatzītām ražotāju organizācijām, saskaņā ar valstu tiesību aktiem iekļaujot kooperatīvus, ar nosacījumu, ka no brīža, kad šīs organizācijas dalībvalstij ir iesniegušas atzīšanas pieteikumu, nav pagājis maksimālais piecu gadu periods. Lai nodrošinātu tādu pašu attieksmi kā pret atzītu ražotāju organizāciju biedriem, šī iespēja būtu atbilstoši jāierobežo. Proti, neatzītām ražotāju organizācijām, kuras minēto iespēju izmanto, būtu jāatbilst Savienības līmenī noteiktajiem atzīšanas kritērijiem un jāiesaistās Eiropas Parlamenta un Padomes Regulā (ES) Nr. 1308/20137 noteiktajās darbībās, pie kurām pieder piedāvājuma koncentrēšana un biedru saražoto produktu laišana tirgū.

	__________________
	__________________

	7 Eiropas Parlamenta un Padomes Regula (ES) Nr. 1308/2013 (2013. gada 17. decembris), ar ko izveido lauksaimniecības produktu tirgu kopīgu organizāciju un atceļ Padomes Regulas (EEK) Nr. 922/72, (EEK) Nr. 234/79, (EK) Nr. 1037/2001 un (EK) Nr. 1234/2007 (OV L 347, 20.12.2013., 671. lpp., ELI: http://data.europa.eu/eli/reg/2013/1308/oj).
	7 Eiropas Parlamenta un Padomes Regula (ES) Nr. 1308/2013 (2013. gada 17. decembris), ar ko izveido lauksaimniecības produktu tirgu kopīgu organizāciju un atceļ Padomes Regulas (EEK) Nr. 922/72, (EEK) Nr. 234/79, (EK) Nr. 1037/2001 un (EK) Nr. 1234/2007 (OV L 347, 20.12.2013., 671. lpp., ELI: http://data.europa.eu/eli/reg/2013/1308/oj).



Grozījums Nr.		12

Regulas priekšlikums
12. apsvērums
	

	Komisijas ierosinātais teksts
	Grozījums

	(12)	Lai stiprinātu atzītu ražotāju organizāciju pozīciju sarunās un nodrošinātu dzīvotspējīgu lauksaimnieciskās ražošanas attīstību, būtu jāatļauj atzītām ražotāju organizāciju apvienībām savu biedru vārdā attiecībā uz to kopējo produkciju vai tās daļu risināt sarunas par līguma noteikumiem, to vidū cenu. Šī iespēja būtu jāievieš ar aizsargnosacījumu, ka organizācijas, kas ir minēto apvienību biedres, nav vēl kādas citas ražotāju organizāciju apvienības biedres un ka produkcijas apjoms, ko aptver apvienības darbības, nepārsniedz 33 % no attiecīgās dalībvalsts iekšzemes produkcijas kopapjoma. Lai tirgū saglabātu faktisku konkurenci, atzītām ražotāju organizāciju apvienībām risināt sarunas par līguma noteikumiem nebūtu jāatļauj gadījumos, kad minētajās apvienībās ietilpst arī neatzītas ražotāju organizācijas.
	(12)	Lai stiprinātu atzītu ražotāju organizāciju pozīciju sarunās un nodrošinātu dzīvotspējīgu lauksaimnieciskās ražošanas attīstību, būtu jāatļauj atzītām ražotāju organizāciju apvienībām savu biedru vārdā attiecībā uz to kopējo produkciju vai tās daļu risināt sarunas par līguma noteikumiem, to vidū cenu, izņemot attiecībā uz augļiem un dārzeņiem, ja vien to tieši nepieprasa ražotāju organizāciju apvienība. Šī iespēja būtu jāievieš ar aizsargnosacījumu, ka organizācijas, kas ir minēto apvienību biedres, nav vēl kādas citas ražotāju organizāciju apvienības biedres un ka produkcijas apjoms, ko aptver apvienības darbības, nepārsniedz 33 % no attiecīgās dalībvalsts iekšzemes produkcijas kopapjoma vai 5 % no Savienības produkcijas apjoma. Lai tirgū saglabātu faktisku konkurenci, atzītām ražotāju organizāciju apvienībām risināt sarunas par līguma noteikumiem nebūtu jāatļauj gadījumos, kad minētajās apvienībās ietilpst arī neatzītas ražotāju organizācijas.



Grozījums Nr.		13
Regulas priekšlikums
12.a apsvērums (jauns)
	

	Komisijas ierosinātais teksts
	Grozījums

	
	(12a)	Lai stiprinātu atzītu ražotāju organizāciju un atzītu ražotāju organizāciju apvienību pozīciju, būtu jānodrošina tām juridiskā noteiktība un paredzamība, kas nepieciešamas, lai tās īstenotu savu darbību atbilstoši LESD 39. pantā noteiktajiem mērķiem. Tālab saskaņā ar Tiesas 2017. gada 14. novembra spriedumu lietā C-671/15 Regulas (ES) Nr. 1308/2013 152. panta 1.a punktā būtu jāgroza, lai precizētu, uz kādām darbībām attiecas atkāpe no LESD 101. panta 1. punkta.



Grozījums Nr.		14

Regulas priekšlikums
13. apsvērums
	

	Komisijas ierosinātais teksts
	Grozījums

	(13)	Lai pircēji nevarētu vājināt ražotāju organizāciju pozīciju sarunās, būtu jānosaka atbilstoši aizsargnosacījumi, kas piemērojami pircēju un minēto ražotāju organizāciju biedru kontaktiem. Pircēji drīkst kontaktēties ar ražotāju organizācijas biedriem, taču šāda kontaktēšanās nedrīkstētu apdraudēt ražotāju organizācijas mērķu sasniegšanu vai piedāvājuma koncentrēšanu un biedru saražoto produktu laišanu tirgū.
	(13)	Lai pircēji nevarētu vājināt ražotāju organizāciju pozīciju sarunās, būtu jānosaka atbilstoši aizsargnosacījumi, kas piemērojami pircēju un minēto ražotāju organizāciju biedru kontaktiem. Pircēji drīkst kontaktēties ar ražotāju organizācijas biedriem, taču šāda kontaktēšanās nedrīkstētu apdraudēt ražotāju organizācijas mērķu sasniegšanu vai piedāvājuma koncentrēšanu un biedru saražoto produktu laišanu tirgū. Turklāt ir ieteicams, ka līdztekus standartizētiem digitāliem rīkiem lauksaimniekiem tiek nodrošināti ērti aizpildāmi standarta līgumu formāti, kas būtu pieejami valsts līmenī un kurus varētu nosūtīt pa e-pastu, lai samazinātu administratīvo slogu. Tāpat dalībvalstīm būtu jānodrošina ērti pieejamas tiešsaistes apmācības un norādījumi, kā sagatavot un reģistrēt līgumus.



Grozījums Nr.		15
Regulas priekšlikums
13.a apsvērums (jauns)
	

	Komisijas ierosinātais teksts
	Grozījums

	
	(13a)	Centralizēto iepirkumu struktūras, kas darbojas pārrobežu mērogā, rada arvien lielāku spiedienu uz lauksaimniecības produkcijas cenām, izmantojot dalībvalstu regulējuma un sociālās atšķirības. Būtu steidzami nepieciešams regulēt šīs struktūras, lai aizsargātu lauksaimniecības produktu ražotājus pret netaisnīgu līgumattiecību praksi, pievienotās vērtības pārņemšanu un netaisnīgo situāciju, kad Eiropas valstu sociālās un vides jomas tiesību akti konkurē ar attiecīgajiem citu Savienības valstu tiesību aktiem.



Grozījums Nr.		16

Regulas priekšlikums
15. apsvērums
	

	Komisijas ierosinātais teksts
	Grozījums

	(15)	Dažas dalībvalstis ir nolēmušas, ka par visām lauksaimniecības produktu piegādēm to teritorijā ir jānoslēdz rakstiski līgumi starp pusēm. Ja dalībvalstis šādu iespēju neizmanto, rakstisku līgumu slēgšanu var pieprasīt lauksaimnieki, ražotāju organizācijas vai ražotāju organizāciju apvienības. Tomēr sakarā ar lauksaimnieku vājāko pozīciju sarunās un bailēm, ka pircēji varētu veikt komerciālus pretpasākumus, lauksaimniekiem un viņu apvienībām var būt grūti šādu pieprasījumu izteikt. Lai piegādes ķēdē palielinātu uzticēšanos, pārredzamību un efektivitāti un lai labumu no rakstisku līgumu izmantošanas varētu gūt visi lauksaimnieki, ražotāju organizācijas un ražotāju organizāciju apvienības, par Savienībā notiekošām lauksaimnieka, ražotāju organizācijas vai ražotāju organizāciju apvienības lauksaimniecības produktu piegādēm pārstrādātājam, izplatītājam vai mazumtirgotājam būtu jānoslēdz rakstisks līgums.
	(15)	Dažas dalībvalstis ir nolēmušas, ka par visām lauksaimniecības produktu piegādēm to teritorijā ir jānoslēdz rakstiski līgumi starp pusēm. Ja dalībvalstis šādu iespēju neizmanto, rakstisku līgumu slēgšanu var pieprasīt lauksaimnieki, ražotāju organizācijas vai ražotāju organizāciju apvienības. Tomēr sakarā ar lauksaimnieku vājāko pozīciju sarunās un bailēm, ka pircēji varētu veikt komerciālus pretpasākumus, lauksaimniekiem un viņu apvienībām var būt grūti šādu pieprasījumu izteikt. Lai piegādes ķēdē palielinātu uzticēšanos, pārredzamību un efektivitāti un lai labumu no rakstisku līgumu izmantošanas varētu gūt visi lauksaimnieki, ražotāju organizācijas un ražotāju organizāciju apvienības, par Savienībā notiekošām lauksaimnieka, ražotāju organizācijas vai ražotāju organizāciju apvienības lauksaimniecības produktu piegādēm pārstrādātājam, izplatītājam vai mazumtirgotājam būtu jānoslēdz rakstisks līgums. Dalībvalstīm pēc tādas starpnozaru organizācijas vai organizācijas pieprasījuma, kuru uzskata par lielā mērā reprezentatīvu lauksaimniecības nozari, vajadzētu būt iespējai izlemt, vai dažas konkrētas nozares atbrīvot no rakstiska līguma prasības.



Grozījums Nr.		17

Regulas priekšlikums
16. apsvērums
	

	Komisijas ierosinātais teksts
	Grozījums

	(16)	Lai labāk ņemtu vērā tirgus signālus un uzlabotu cenu pārnesi, būtu jādod dalībvalstīm iespēja pieprasīt rakstiskus līgumus izmantot arī gadījumā, kad lauksaimniecības produktus piegādā ražotāji, kas nav lauksaimnieki, ražotāju organizācijas vai ražotāju organizāciju apvienības, un pieprasīt, lai pircēji izmantotu rakstiskus piedāvājumus slēgt lauksaimniecības produktu piegādes līgumus. Vienkāršības un darījumu izmaksu samazināšanas labad šajā regulā būtu jānosaka daži izņēmumi no prasības izmantot rakstiskus līgumus vai rakstiskus līguma piedāvājumus un jāatļauj dalībvalstīm dažas piegādes atbrīvot no prasības izmantot rakstiskus līgumus vai rakstiskus piedāvājumus, taču tajā pašā laikā jādod lauksaimniekiem un viņu apvienībām iespēja pieprasīt rakstisku līgumu vai rakstisku piedāvājumu izmantošanu arī gadījumos, kad tā nav obligāta.
	(16)	Lai labāk ņemtu vērā tirgus signālus un uzlabotu cenu pārnesi, būtu jādod dalībvalstīm iespēja pieprasīt rakstiskus līgumus izmantot arī gadījumā, kad lauksaimniecības produktus piegādā ražotāji, kas nav lauksaimnieki, ražotāju organizācijas vai ražotāju organizāciju apvienības, un pieprasīt, lai ražotāji izmantotu rakstiskus piedāvājumus slēgt lauksaimniecības produktu piegādes līgumus. Vienkāršības un darījumu izmaksu samazināšanas labad šajā regulā būtu jānosaka daži izņēmumi no prasības izmantot rakstiskus līgumus vai rakstiskus līguma piedāvājumus un jāatļauj dalībvalstīm dažas piegādes atbrīvot no prasības izmantot rakstiskus līgumus vai rakstiskus piedāvājumus, taču tajā pašā laikā jādod lauksaimniekiem un viņu apvienībām iespēja pieprasīt rakstisku līgumu vai rakstisku piedāvājumu izmantošanu arī gadījumos, kad tā nav obligāta. Šādas elastīgas pieejas izmantošana nedrīkst apdraudēt lauksaimnieku aizsardzību, un izņēmumi ir skaidri jādefinē, lai nepieļautu līgumsaistību nepareizu interpretāciju un apiešanu.



Grozījums Nr.		18

Regulas priekšlikums
17. apsvērums
	

	Komisijas ierosinātais teksts
	Grozījums

	(17)	Prasība izmantot rakstiskus lauksaimniecības produktu piegādes līgumus un to izmantošanas pamatnosacījumi būtu jānosaka Savienības līmenī, taču vienlaikus būtu jāparūpējas par to, ka pušu tiesības risināt sarunas par visiem līgumu elementiem nav ierobežotas vairāk, nekā tas ir absolūti nepieciešams.
	(17)	Prasība izmantot rakstiskus lauksaimniecības produktu piegādes līgumus un to izmantošanas pamatnosacījumi būtu jānosaka Savienības līmenī, taču vienlaikus būtu jāparūpējas par to, ka pušu tiesības risināt sarunas par visiem līgumu elementiem nav ierobežotas vairāk, nekā tas ir absolūti nepieciešams. Taču dalībvalstīm būtu jāvar veikt stingrākus pasākumus, lai cīnītos pret negodīgām tirdzniecības praksēm lauksaimniecības un pārtikas piegādes ķēdē, ja vien šādi pasākumi ir piemēroti un proporcionāli, lai nodrošinātu mērķa sasniegšanu, un ir saderīgi ar Direktīvu (ES) 2019/633. Līgumu slēgšanas procesa vienkāršošana, īpaši izmantojot standartizētas un digitalizētas veidnes un formātus, ko var nosūtīt pa e-pastu, ir būtiska šo noteikumu efektīvas un taisnīgas piemērošanas nodrošināšanai, jo īpaši mazo ražotāju gadījumā, vienlaikus ir jānodrošina pietiekams elastīgums, lai pienācīgi ņemtu vērā lauksaimniecības nozares daudzveidību.



Grozījums Nr.		19

Regulas priekšlikums
18. apsvērums
	

	Komisijas ierosinātais teksts
	Grozījums

	(18)	Lai mudinātu puses panākt izlīgumu gadījumos, kad par rakstiska līguma noslēgšanu vai pārskatīšanu rodas strīdi, dalībvalstīm būtu jāizveido mediācijas mehānismi. Dalībvalstīm būtu Komisija jāinformē par mediācijas mehānismiem, kas darbojas to teritorijā, vai par minēto mehānismu izveidošanu, un Komisija var veicināt apmaiņu ar paraugpraksi minēto mehānismu sakarā.
	(18)	Lai mudinātu puses panākt izlīgumu gadījumos, kad par rakstiska līguma noslēgšanu vai pārskatīšanu rodas strīdi, dalībvalstīm būtu jāizveido mediācijas mehānismi. Šiem starpniecības mehānismiem arī turpmāk vajadzētu būt pilnīgi brīvprātīgiem attiecībā uz visām pusēm. Dalībvalstīm būtu jānodrošina, ka gadījumā, ja nav vienošanās par līguma formalizēšanu, interpretāciju vai izpildi, puses var pieprasīt starpniecību. Dalībvalstīm būtu Komisija jāinformē par mediācijas tiesisko regulējumu vai mehānismiem, kas darbojas to teritorijā, vai par minēto mehānismu izveidošanu, un Komisija var veicināt apmaiņu ar paraugpraksi minētā tiesiskā regulējuma vai mehānismu sakarā.



Grozījums Nr.		20

Regulas priekšlikums
19. apsvērums
	

	Komisijas ierosinātais teksts
	Grozījums

	(19)	Lai atvieglotu cenu pārneses mehānismu darbību gadījumos, kad par lauksaimniecības produktu piegādi maksājamo galīgo cenu aprēķina, kombinējot dažādus līgumā noteiktus faktorus, attiecīgo faktoru vidū būtu jāietver objektīvi rādītāji, indeksi vai aprēķina metodes, kas pusēm ir viegli saprotamas. Lai lauksaimnieki nebūtu spiesti sistemātiski pārdot par cenu, kas ir mazāka nekā ražošanas izmaksas, rādītājiem, indeksiem un galīgās cenas aprēķināšanas metodēm būtu jāatspoguļo tirgus apstākļu un piegādāto lauksaimniecības produktu ražošanas izmaksu izmaiņas.
	(19)	Lai atvieglotu cenu pārneses mehānismu darbību gadījumos, kad par lauksaimniecības produktu piegādi maksājamo galīgo cenu aprēķina, kombinējot dažādus līgumā noteiktus faktorus, attiecīgo faktoru vidū būtu jāietver objektīvi rādītāji, indeksi vai aprēķina metodes, kas pusēm ir viegli saprotamas. Lai lauksaimnieki nebūtu spiesti sistemātiski pārdot par cenu, kas ir mazāka nekā ražošanas izmaksas, rādītājiem, indeksiem un galīgās cenas aprēķināšanas metodēm būtu jāatspoguļo tirgus apstākļu un piegādāto lauksaimniecības produktu ražošanas izmaksu izmaiņas. Galīgajai cenai būtu jāietver vismaz kopējās ražošanas izmaksas, tai skaitā taisnīgs atalgojums ražotājiem un kopējās izmaksas par papildu pakalpojumiem. ES Agropārtikas ķēdes novērošanas centru (AFCO) varētu izmantot, lai sniegtu informāciju par cenām agropārtikas ķēdē, izmaksu struktūrām, kā arī par peļņas normu un pievienotās vērtības sadali, vienlaikus ievērojot konfidencialitātes un konkurences noteikumus. Vairumtirdzniecības tirgiem varētu būt svarīga nozīme cenu mehānismu veidošanā. Tās ir akreditētas struktūras, kas var nodrošināt cenu pārredzamību un veicināt līdzsvarotāku sadali visā vērtības ķēdē.



Grozījums Nr.		21

Regulas priekšlikums
20. apsvērums
	

	Komisijas ierosinātais teksts
	Grozījums

	(20)	Ņemot vērā lauksaimnieku un viņu organizāciju neaizsargāto pozīciju sarunās, nesenos būtiska lauksaimniecības ielaidresursu izmaksu un tirgus cenu svārstīguma gadījumus un vajadzību pēc efektīvākas cenu pārneses piegādes ķēdē, par sešiem mēnešiem ilgākos līgumos būtu jāiekļauj pārskatīšanas klauzula, ko var iedarbināt lauksaimnieki un viņu organizācijas. Neiejaucoties pušu tiesībās apspriest citas līguma pārskatīšanas iespējas, šādai klauzulai būtu jāļauj lauksaimniekiem jebkurā brīdī, kad pagājuši seši mēneši, pieprasīt līguma elementu pārskatīšanu un jāļauj viņiem izbeigt līgumu gadījumā, ja vienošanās par pārskatīšanu netiek panākta.
	(20)	Ņemot vērā lauksaimnieku un viņu organizāciju neaizsargāto pozīciju sarunās, nesenos būtiska lauksaimniecības ielaidresursu izmaksu un tirgus cenu svārstīguma gadījumus un vajadzību pēc efektīvākas cenu pārneses piegādes ķēdē nozarēs, kurās notiek tirdzniecība ar nākotnes līgumiem, par 6 mēnešiem un 12 mēnešiem ilgākos līgumos būtu jāiekļauj pārskatīšanas klauzula, ko var iedarbināt lauksaimnieki un viņu organizācijas. Neiejaucoties pušu tiesībās apspriest citas līguma pārskatīšanas iespējas, šādai klauzulai būtu jāļauj lauksaimniekiem jebkurā brīdī, kad pagājuši seši mēneši, pieprasīt līguma elementu pārskatīšanu un jāļauj viņiem izbeigt līgumu gadījumā, ja vienošanās par pārskatīšanu netiek panākta. Vajadzētu būt iespējai pārskatīt minētos līgumus, ņemot vērā neparedzētus apstākļus, piemēram, ekstremālus laikapstākļus, dzīvnieku slimību uzliesmojumus, ģeopolitisko spriedzi vai jebkādu citu iemeslu, kas liedz nolīgtajai cenai segt lauksaimnieku izmaksas, kas palīdzētu labāk aizsargāt lauksaimniekus pret tirgus nestabilitāti un labāk pielāgoties ekonomiskajai realitātei.



Grozījums Nr.		22

Regulas priekšlikums
21. apsvērums
	

	Komisijas ierosinātais teksts
	Grozījums

	(21)	Labākas līgumu pārredzamības un taisnīgākas tirdzniecības prakses labad būtu jādod dalībvalstīm iespēja pieprasīt, lai rakstiskie lauksaimniecības produktu piegādes līgumi tiktu reģistrēti.
	(21)	Labākas līgumu pārredzamības un taisnīgākas tirdzniecības prakses labad dalībvalstīm pamatotos gadījumos jābūt tiesīgām pieprasīt, lai rakstiskie lauksaimniecības produktu piegādes līgumi tiktu reģistrēti.



Grozījums Nr.		23

Regulas priekšlikums
22. apsvērums
	

	Komisijas ierosinātais teksts
	Grozījums

	(22)	Dažas vertikālās un horizontālās sadarbības iniciatīvas, kuras attiecas uz lauksaimniecības un pārtikas produktiem un kuru mērķis ir piemērot prasības, kas ir stingrākas par obligātajām prasībām, var palīdzēt sasniegt kopējās lauksaimniecības politikas mērķi nodrošināt pietiekami augstu dzīves līmeni lauku iedzīvotājiem un Savienības ilgtspējīgas attīstības mērķi. Tāpēc noteiktos apstākļos uz šādām iniciatīvām nebūtu jāattiecina Līguma par Eiropas Savienības darbību 101. panta 1. punkts.
	(22)	Dažas vertikālās un horizontālās sadarbības iniciatīvas, kuras attiecas uz lauksaimniecības un pārtikas produktiem un kuru mērķis ir piemērot prasības, kas no ētiskās un sociālās perspektīvas varētu būt daudz stingrākas par obligātajām prasībām, var palīdzēt sasniegt kopējās lauksaimniecības politikas mērķi nodrošināt pietiekami augstu dzīves līmeni lauku iedzīvotājiem un sociālekonomiskas un ilgtspējīgas attīstības mērķi Savienības lauku reģionos. Tāpēc noteiktos apstākļos uz šādām iniciatīvām nebūtu jāattiecina Līguma par Eiropas Savienības darbību 101. panta 1. punkts.



Grozījums Nr.		24

Regulas priekšlikums
23. apsvērums
	

	Komisijas ierosinātais teksts
	Grozījums

	(23)	Būtiskas tirgus nelīdzsvarotības periodos dažu kategoriju kolektīvas darbības, ko veic privāti tirgus dalībnieki, var palīdzēt stabilizēt attiecīgās nozares. Lai nodrošinātu, ka privātiem tirgus dalībniekiem ir šo darbību veikšanai vajadzīgie resursi, Komisijai būtu jāvar Savienības resursus no lauksaimniecības rezerves darīt pieejamus šādu darbību atbalstīšanai. Dalībvalstīm savukārt būtu jāvar iedalīt valsts papildu resursus.
	(23)	Būtiskas tirgus nelīdzsvarotības periodos dažu kategoriju kolektīvas darbības, ko veic privāti tirgus dalībnieki, var palīdzēt stabilizēt attiecīgās nozares. Lai nodrošinātu, ka privātiem tirgus dalībniekiem ir šo darbību veikšanai vajadzīgie resursi, Komisijai būtu jāvar Savienības resursus no lauksaimniecības rezerves darīt pieejamus šādu darbību atbalstīšanai un vienlaikus īpaša uzmanība jāpievērš šādas rīcības īstenojamībai, izvairoties no negatīvas ietekmes uz tiešajiem maksājumiem.  Šajā sakarā Komisijai vajadzības gadījumā būtu arī jādara pieejami citi ES finansējuma avoti. Dalībvalstīm savukārt būtu jāvar iedalīt valsts papildu resursus.



Grozījums Nr.		25

Regulas priekšlikums
26. apsvērums
	

	Komisijas ierosinātais teksts
	Grozījums

	(26)	Lai stiprinātu lauksaimnieku pozīciju pārtikas piegādes ķēdē, būtu jāgroza vairāki Eiropas Parlamenta un Padomes Regulas (ES) 2021/21158 noteikumi par intervenču veidiem dažās nozarēs. Šo grozījumu mērķis ir palīdzēt lauksaimniekiem kļūt vai palikt saskaņā ar Regulu (ES) Nr. 1308/2013 atzītu ražotāju organizāciju vai ražotāju organizāciju apvienību biedriem, ņemot vērā šo organizāciju un apvienību pozitīvo devumu, ko tās sagādā, stiprinot ražotāju spēju aizstāvēt savas intereses. Turklāt, lai ražotāju organizācijas ar KLP stratēģisko plānu starpniecību saņemtu efektīvāku un mērķtiecīgāku atbalstu, būtu jāparedz iespēja palielināt Savienības finansiālo palīdzību, kas piešķirama darbības programmām dažās nozarēs.
	(26)	Lai stiprinātu lauksaimnieku pozīciju pārtikas piegādes ķēdē, būtu jāgroza vairāki Eiropas Parlamenta un Padomes Regulas (ES) 2021/21158 noteikumi par intervenču veidiem dažās nozarēs. Šo grozījumu mērķis ir palīdzēt lauksaimniekiem kļūt vai palikt saskaņā ar Regulu (ES) Nr. 1308/2013 atzītu ražotāju organizāciju vai ražotāju organizāciju apvienību biedriem, ņemot vērā šo organizāciju un apvienību pozitīvo devumu, ko tās sagādā, stiprinot ražotāju spēju aizstāvēt savas intereses. Turklāt, lai ražotāju organizācijas ar KLP stratēģisko plānu starpniecību saņemtu efektīvāku un mērķtiecīgāku atbalstu, būtu jāparedz iespēja palielināt Savienības finansiālo palīdzību, kas piešķirama darbības programmām dažās nozarēs, un vienlaikus īpaša uzmanība jāpievērš šādas rīcības īstenojamībai, izvairoties no negatīvas ietekmes uz tiešajiem maksājumiem.

	__________________
	__________________

	8 Eiropas Parlamenta un Padomes Regula (ES) 2021/2115 (2021. gada 2. decembris), ar ko izveido noteikumus par atbalstu stratēģiskajiem plāniem, kuri dalībvalstīm jāizstrādā saskaņā ar kopējo lauksaimniecības politiku (KLP stratēģiskie plāni) un kurus finansē no Eiropas Lauksaimniecības garantiju fonda (ELGF) un no Eiropas Lauksaimniecības fonda lauku attīstībai (ELFLA), un ar ko atceļ Regulas (ES) Nr. 1305/2013 un (ES) Nr. 1307/2013 (OV L 435, 6.12.2021., 1. lpp., ELI: http://data.europa.eu/eli/reg/2021/2115/oj).
	8 Eiropas Parlamenta un Padomes Regula (ES) 2021/2115 (2021. gada 2. decembris), ar ko izveido noteikumus par atbalstu stratēģiskajiem plāniem, kuri dalībvalstīm jāizstrādā saskaņā ar kopējo lauksaimniecības politiku (KLP stratēģiskie plāni) un kurus finansē no Eiropas Lauksaimniecības garantiju fonda (ELGF) un no Eiropas Lauksaimniecības fonda lauku attīstībai (ELFLA), un ar ko atceļ Regulas (ES) Nr. 1305/2013 un (ES) Nr. 1307/2013 (OV L 435, 6.12.2021., 1. lpp., ELI: http://data.europa.eu/eli/reg/2021/2115/oj).



Grozījums Nr.		26

Regulas priekšlikums
26.a apsvērums (jauns)
	

	Komisijas ierosinātais teksts
	Grozījums

	
	(26a)	Lai uzlabotu ražotāju konkurētspēju un ilgtspēju, darbības fondu līdzfinansējums galvenokārt būtu jānovirza ieguldījumiem, kas ir tieši saistīti ar lauksaimniecisko ražošanu, kolektīvām darbībām, no kurām labumu gūst visi ražotāju organizāciju biedri, un digitalizācijai. Būtu ievērojami jāsamazina administratīvais un birokrātiskais slogs ražotāju organizācijām darbības programmu īstenošanā, lai veicinātu atbalsta saņēmēju iesaistīšanos.



Grozījums Nr.		27

Regulas priekšlikums
30. apsvērums
	

	Komisijas ierosinātais teksts
	Grozījums

	(30)	Lai palīdzētu izveidot intervences citās nozarēs, kas minētas Regulas (ES) 2021/2115 42. panta f) punktā, no 2025. gada būtu jādod dalībvalstīm lielāka elastība, kas ļauj šīm nozarēm paredzēto līdzekļu piešķīrumu pielāgot, izmantojot līdz 6 % no piešķīrumiem, kas atvēlēti to tiešajiem maksājumiem.
	(30)	Lai palīdzētu izveidot intervences citās nozarēs, kas minētas Regulas (ES) 2021/2115 42. panta f) punktā, no 2025. gada būtu jādod dalībvalstīm lielāka elastība, kas ļauj šīm nozarēm paredzēto līdzekļu piešķīrumu pielāgot, izmantojot līdz 6 % no piešķīrumiem, kas atvēlēti to tiešajiem maksājumiem, vienlaikus īpašu uzmanību pievēršot šādas rīcības īstenojamībai un izvairoties no negatīvas ietekmes uz tiešajiem maksājumiem.



Grozījums Nr.		28

Regulas priekšlikums
32. apsvērums
	

	Komisijas ierosinātais teksts
	Grozījums

	(32)	Tiecoties panākt, ka Savienības līdzekļus no lauksaimniecības rezerves var darīt pieejamus dalībvalstīm, lai tās būtiskas tirgus nelīdzsvarotības periodos atbalstītu kolektīvas privāto tirgus dalībnieku darbības, iespēja izmantot lauksaimniecības rezervi būtu jāpaplašina, attiecinot to arī uz kolektīvu darbību atbalstīšanu gadījumos, kad Komisija nolemj, ka konkurences noteikumi attiecīgajām darbībām nav piemērojami.
	(32)	Tiecoties panākt, ka Savienības līdzekļus no lauksaimniecības rezerves var darīt pieejamus dalībvalstīm taisnīgā un pārredzamā veidā, lai tās būtiskas tirgus nelīdzsvarotības periodos atbalstītu kolektīvas privāto tirgus dalībnieku darbības, iespēja izmantot lauksaimniecības rezervi būtu jāpaplašina, attiecinot to arī uz kolektīvu darbību atbalstīšanu gadījumos, kad Komisija nolemj, ka konkurences noteikumi attiecīgajām darbībām nav piemērojami, vienlaikus īpašu uzmanību pievēršot šādas rīcības īstenojamībai un izvairoties no negatīvas ietekmes uz tiešajiem maksājumiem.



Grozījums Nr.		29
Regulas priekšlikums
1. pants – 1. daļa – -1. punkts (jauns)
Regula (ES) Nr. 1308/2013
1. pants – 2. punkts – la apakšpunkts (jauns)
	

	Komisijas ierosinātais teksts
	Grozījums

	
	(-1)	regulas 1. panta 2. punktā iekļauj šādu apakšpunktu:

	
	(la) etiķis, XIIa daļa;



Grozījums Nr.		30
Regulas priekšlikums
1. pants – 1. daļa – -1.a punkts (jauns)
Regula (ES) Nr. 1308/2013
7. pants – 2. punkts
	

	Spēkā esošais teksts
	Grozījums

	
	(-1a)	regulas 7. panta 2. punktu aizstāj ar šādu:

	2. Komisija turpina pārskatīt salīdzināmos robežlielumus, kas paredzēti 1. punktā, ņemot vērā objektīvus kritērijus, īpaši izmaiņas ražošanā, ražošanas izmaksas (īpaši ieguldījumu izmaksas) un tirgus tendences. Salīdzināmos robežlielumus vajadzības gadījumā atjaunina saskaņā ar parasto likumdošanas procedūru, ņemot vērā izmaiņas ražošanā un tirgos.
	“2. Salīdzināmos robežlielumus regulāri pārskata saskaņā ar produktu sezonalitāti pēc ES Agropārtikas ķēdes novērošanas centra (AFCO) ierosinājuma, ņemot vērā ekonomikas attīstību un reālās ražošanas izmaksas. Komisija ir atbildīga par metodoloģijas izstrādi robežlielumu regulārai pārskatīšanai, pamatojoties uz dažādiem objektīviem rādītājiem, piemēram, inflāciju, ražošanas izmaksām un izmaiņām lauksaimniecības tirgos. Ražošanas izmaksas ietver to pasākumu izmaksas, kas veicina Savienības vai valsts likumdošanā atbilstoši 210.a panta 3. punkta definīcijai noteikto ilgtspējas standartu īstenošanu vai pārsniegšanu. Šāda metodoloģija nodrošina iespēju regulāri atjaunināt robežlielumus, lai tie atbilstu esošajai ekonomiskajai situācijai un saglabātu savu efektivitāti attiecībā uz tirgu stabilizēšanu.";



Grozījums Nr.		31
Regulas priekšlikums
1. pants – 1. daļa – -1.b punkts (jauns)
Regula (ES) Nr. 1308/2013
11. pants – 1. punkts – ea, eb, ec un ed apakšpunkts (jauns)
	

	Komisijas ierosinātais teksts
	Grozījums

	
	(-1b)	regulas 11. pantam pievieno šādus punktus:

	
	“ea) baltajam cukuram;

	
	eb) aitas gaļai, uz ko attiecas KN kods 0104 10 30 vai 0204;

	
	ec) svaigai, atdzesētai vai saldētai cūkgaļai, uz ko attiecas KN kods 0203;

	
	ed) svaigai, atdzesētai vai saldētai vistas gaļai, uz ko attiecas KN kods 0207."



Grozījums Nr.		32
Regulas priekšlikums
1. pants – 1. daļa – -1.c punkts (jauns)
Regula (ES) Nr. 1308/2013
15. pants – 2.a punkts (jauns)
	

	Komisijas ierosinātais teksts
	Grozījums

	
	(-1c)	regulas 15. pantam pievieno šādu punktu:

	
	“2.a	Nosakot valsts intervences cenu līmeni dažādajiem 11. pantā uzskaitītajiem produktiem, Padome pamatojas uz objektīviem un pārredzamiem kritērijiem, piemēram, inflāciju, atbilstoši LESD 39. pantā noteiktajam mērķim panākt pietiekami augstu dzīves līmeni lauku iedzīvotājiem."


Grozījums Nr.		123
Regulas priekšlikums
1. pants – 1. daļa – -1.d punkts (jauns)
Regula (ES) Nr. 1308/2013
75. pants
	

	Komisijas ierosinātais teksts
	Grozījums

	
	(-1d)	regulas 75. pantu groza šādi:

	
	a) panta 1. punktu aizstāj ar šādu:

	
	“1. Tirdzniecības standartus var piemērot vienai vai vairākām nozarēm, kas minētas; šīs regulas 1. pantā.”;

	
	b) panta 3. punkta j) apakšpunktu aizstāj ar šādu:

	
	“(j) audzēšanas un/vai izcelsmes vietu;”




Grozījums Nr.		33

Regulas priekšlikums
1. pants – 1. daļa – 1. punkts
Regula (ES) Nr. 1308/2013
88.a pants – 1. punkts – ievaddaļa
	

	Komisijas ierosinātais teksts
	Grozījums

	1.	Apzīmējumus “taisnīgs”, “godīgs” vai tiem līdzvērtīgus apzīmējumus 1. panta 2. punktā minēto nozaru produkta marķējumā, noformējumā, reklāmas materiālos vai tirdzniecības dokumentos drīkst atsevišķi vai kopā ar citiem apzīmējumiem izmantot tikai tad, ja šos apzīmējumus lieto, lai pircējus informētu par pastāvošo kārtību, kādā organizē ražošanu, izplatīšanu vai laišanu tirgū un kas veicina vismaz:
	1.	Apzīmējumus "taisnīgs", "godīgs" vai tiem līdzvērtīgus apzīmējumus 1. panta 2. punktā minēto nozaru produkta marķējumā, noformējumā, reklāmas materiālos vai tirdzniecības dokumentos drīkst atsevišķi vai kopā ar citiem apzīmējumiem izmantot ar lauksaimnieku vai viņu pārstāvju organizāciju iepriekšēju piekrišanu un tikai tad, ja šos apzīmējumus lieto, lai pircējus informētu par pastāvošo kārtību, kādā organizē ražošanu, izplatīšanu vai laišanu tirgū un kas veicina vismaz:



Grozījums Nr.		34

Regulas priekšlikums
1. pants – 1. daļa – 1. punkts
Regula (ES) Nr. 1308/2013
88.a pants – 1. punkts – a apakšpunkts
	

	Komisijas ierosinātais teksts
	Grozījums

	a)	stabilitāti un pārredzamību lauksaimnieku attiecībās ar pircējiem visā piegādes ķēdē;
	a)	stabilitāti, tostarp izmantojot līgumus starp ražotājiem un pircējiem, lai ierobežotu ekonomiskās nenoteiktības ietekmi, izsekojamību un pārredzamību lauksaimnieku attiecībās ar pircējiem visā piegādes ķēdē;

	
	aa)	tādu demokrātiski pārvaldītu kolektīvo organizāciju attīstību, kas apvieno lauksaimniekus;

	
	ab)	papildu summas izmaksāšanu ražotājam, it īpaši ar mērķi finansēt kolektīvus projektus;



Grozījums Nr.		35

Regulas priekšlikums
1. pants – 1. daļa – 1. punkts
Regula (ES) Nr. 1308/2013
88.a pants – 1. punkts – b apakšpunkts
	

	Komisijas ierosinātais teksts
	Grozījums

	b)	cenu, ko līdzdalīgie lauksaimnieki uzskata par taisnīgu samaksu par saviem produktiem;
	b)	cenu, ko līdzdalīgie lauksaimnieki uzskata par taisnīgu un ienesīgu par saviem produktiem un darbu, pamatojoties arī uz ES Agropārtikas ķēdes novērošanas centra (AFCO) sniegtajām norādēm;



Grozījums Nr.		36

Regulas priekšlikums
1. pants – 1. daļa – 1. punkts
Regula (ES) Nr. 1308/2013
88.a pants – 1. punkts – c apakšpunkts
	

	Komisijas ierosinātais teksts
	Grozījums

	c)	kolektīvas iniciatīvas, ar kurām tiecas sasniegt vienu vai vairākus no Apvienoto Nāciju Organizācijas ilgtspējīgas attīstības mērķiem.
	c)	kolektīvas un sociālekonomiskas iniciatīvas, ar kurām tiecas sasniegt vienu vai vairākus no Apvienoto Nāciju Organizācijas ilgtspējīgas attīstības mērķiem, kas veicina lauku kopienu attīstību.



Grozījums Nr.		37

Regulas priekšlikums
1. pants – 1. daļa – 1. punkts
Regula (ES) Nr. 1308/2013
88.a pants – 2. punkts – ievaddaļa
	

	Komisijas ierosinātais teksts
	Grozījums

	2.	Apzīmējumu “īsa piegādes ķēde” 1. panta 2. punktā minēto nozaru produkta marķējumā, noformējumā, reklāmas materiālos vai tirdzniecības dokumentos drīkst atsevišķi vai kopā ar citiem apzīmējumiem izmantot tikai tad, ja šo apzīmējumu lieto, lai pircējus informētu par pastāvošo kārtību, kādā organizē ražošanu, izplatīšanu vai laišanu tirgū un kas nodrošina:
	2.	Apzīmējumu "īsa piegādes ķēde" 1. panta 2. punktā minēto nozaru produkta, kas ražots un laists vienotajā tirgū, marķējumā, noformējumā, reklāmas materiālos vai tirdzniecības dokumentos drīkst atsevišķi vai kopā ar citiem apzīmējumiem izmantot ar lauksaimnieku vai to pārstāvju organizāciju iepriekšēju piekrišanu un tikai tad, ja šo apzīmējumu lieto, lai pircējus informētu par pastāvošo kārtību, kādā organizē ražošanu, izplatīšanu vai laišanu tirgū un kas nodrošina vismaz vieno no šādiem nosacījumiem:



Grozījums Nr.		38

Regulas priekšlikums
1. pants – 1. daļa – 1. punkts
Regula (ES) Nr. 1308/2013
88.a pants – 2. punkts – a apakšpunkts
	

	Komisijas ierosinātais teksts
	Grozījums

	a)	tiešu saikni starp lauksaimnieku un produkta galapatērētāju vai
	a)	tiešu saikni vai ierobežotu starpnieku skaitu starp lauksaimnieku, kooperatīvu vai ražotāju organizāciju un produkta galapatērētāju vai



Grozījums Nr.		39

Regulas priekšlikums
1. pants – 1. daļa – 1. punkts
Regula (ES) Nr. 1308/2013
88.a pants – 2. punkts – b apakšpunkts
	

	Komisijas ierosinātais teksts
	Grozījums

	b)	ciešu saikni un ģeogrāfisko tuvumu starp lauksaimnieku un produkta galapatērētāju.
	b)	ciešu saikni, ģeogrāfisko tuvumu, kas jāsaprot kā mazāks attālums vai pārvadāšanas ilgums, tostarp pārrobežu ziņā, starp lauksaimnieku, kooperatīvu vai ražotāju organizāciju un produkta galapatērētāju.



Grozījums Nr.		40

Regulas priekšlikums
1. pants – 1. daļa – 1. punkts
Regula (ES) Nr. 1308/2013
88.a pants – 3. punkts – 1. daļa
	

	Komisijas ierosinātais teksts
	Grozījums

	Lai 1. punkta a), b) un c) apakšpunktā un 2. punkta a) un b) apakšpunktā minētos nosacījumus precizētu sīkāk, ņemot vērā visus attiecīgos starptautiskos standartus, Komisija var pieņemt īstenošanas aktus.
	Lai 1. punkta a), b) un c) apakšpunktā un 2. punkta a) un b) apakšpunktā minētos nosacījumus precizētu sīkāk, ņemot vērā visus attiecīgos starptautiskos standartus un saistītās kvalitātes sertifikācijas shēmas, Komisija var pieņemt deleģētos aktus saskaņā ar šīs regulas 227. pantu.



Grozījums Nr.		41

Regulas priekšlikums
1. pants – 1. daļa – 1. punkts
Regula (ES) Nr. 1308/2013
88.a pants – 6.a punkts (jauns)
	

	Komisijas ierosinātais teksts
	Grozījums

	
	6.a	Komisija novērtē saskaņotas Savienības vizuālā marķējuma ieviešanas uz īsās piegādes ķēdes produktiem iespējamību un pievienoto vērtību.



Grozījums Nr.		42

Regulas priekšlikums
1. pants – 1. daļa – 2. punkts
Regula (ES) Nr. 1308/2013
148. pants – 2. punkts – 1. daļa – a apakšpunkts
	

	Komisijas ierosinātais teksts
	Grozījums

	a)	rakstisks līgums aptver arī piegādi, kurā pienu un piena produktus pārstrādātājam, savācējam, izplatītājam vai mazumtirgotājam piegādā ražotājs, kas nav lauksaimnieks, ražotāju organizācija vai ražotāju organizāciju apvienība;
	a)	rakstisks līgums aptver arī piegādi, kurā piena un piena produktu piegādi veic ražotāji, uz kuriem neattiecas 1. punkts;



Grozījums Nr.		43

Regulas priekšlikums
1. pants – 1. daļa – 2. punkts
Regula (ES) Nr. 1308/2013
148. pants – 2. punkts – 1. daļa – b apakšpunkts
	

	Komisijas ierosinātais teksts
	Grozījums

	b)	pirmie piena un piena produktu pircēji izsaka rakstisku piedāvājumu slēgt līgumu par piena un piena produktu piegādi, ko veic lauksaimnieks, ražotāju organizācija vai ražotāju organizāciju apvienība.
	b)	ražotāju organizācijas, ražotāju organizāciju apvienības vai lauksaimnieki izsaka rakstisku piedāvājumu slēgt līgumu par piena un piena produktu piegādi pirmajiem pircējiem.



Grozījums Nr.		44

Regulas priekšlikums
1. pants – 1. daļa – 2. punkts
Regula (ES) Nr. 1308/2013
148. pants – 3. punkts – 1. daļa
	

	Komisijas ierosinātais teksts
	Grozījums

	Lai aptvertu gadījumus, kad savstarpēja vienošanās par 1. un 2. punktā minētā līguma slēgšanu vai šāda līguma pārskatīšanu netiek panākta, dalībvalstis izveido mediācijas mehānismu.
	Lai aptvertu gadījumus, kad savstarpēja vienošanās par 1. un 2. punktā minētā līguma formalizēšanu, interpretāciju vai izpildi, vai šāda līguma pārskatīšanu netiek panākta, dalībvalstis izveido mediācijas mehānismu. Šis mehānisms līgumslēdzējām pusēm ir brīvprātīgs un objektīvs, un tajā var iekļaut lauksaimnieku pārstāvības organizāciju pārstāvjus.



Grozījums Nr.		45

Regulas priekšlikums
1. pants – 1. daļa – 2. punkts
Regula (ES) Nr. 1308/2013
148. pants – 3. punkts – 2. daļa
	

	Komisijas ierosinātais teksts
	Grozījums

	Par savā teritorijā izveidotajiem mediācijas mehānismiem dalībvalstis informē Komisiju.
	Par savā teritorijā pieejamu tiesisko regulējumu attiecībā uz mediācijas mehānismiem dalībvalstis informē Komisiju.



Grozījums Nr.		46

Regulas priekšlikums
1. pants – 1. daļa – 2. punkts
Regula (ES) Nr. 1308/2013
148. pants – 4. punkts – b apakšpunkts
	

	Komisijas ierosinātais teksts
	Grozījums

	b)	tiek sagatavots rakstiski un
	b)	tiek sagatavots rakstiski papīra vai digitālā formātā, un



Grozījums Nr.		47

Regulas priekšlikums
1. pants – 1. daļa – 2. punkts
Regula (ES) Nr. 1308/2013
148. pants – 4. punkts – c apakšpunkts – ii punkts – ievaddaļa
	

	Komisijas ierosinātais teksts
	Grozījums

	i)	par piegādātajiem produktiem maksājamā cena, kas:
	i)	par piegādātajiem produktiem maksājamā cena, skaidri norādot visus maksājumus, tai skaitā piemērojamās atlaides, un tā:



Grozījums Nr.		48

Regulas priekšlikums
1. pants – 1. daļa – 2. punkts
Regula (ES) Nr. 1308/2013
148. pants – 4. punkts – c apakšpunkts – i punkts – 2. ievilkums
	

	Komisijas ierosinātais teksts
	Grozījums

	–	tiek aprēķināta, kombinējot dažādus līgumā noteiktus faktorus, kuri ietver objektīvus rādītājus, indeksus vai galīgās cenas aprēķināšanas metodes, kam var viegli piekļūt un kas ir saprotamas un atspoguļo tirgus apstākļu un ražošanas izmaksu izmaiņas, piegādātos daudzumus un piegādātā piena vai piena produktu kvalitāti vai sastāvu. Šajā nolūkā dalībvalstis rādītājus var noteikt saskaņā ar objektīviem kritērijiem, kas balstīti uz pētījumiem par ražošanu un pārtikas piegādes ķēdi. Līgumu puses var atsaukties uz šiem rādītājiem vai jebkādiem citiem rādītājiem;
	–	tiek aprēķināta, kombinējot dažādus līgumā noteiktus objektīvus, verificējamus un nesagrozāmus faktorus, kuri ietver objektīvus rādītājus, indeksus vai galīgās cenas aprēķināšanas metodes, kam var viegli piekļūt un kas ir saprotamas un atspoguļo tirgus apstākļu, inflācijas, pilnīgu ražošanas izmaksu izmaiņas, tostarp lauksaimnieku atalgojumu, papildu pakalpojumu kopējās izmaksas, piegādātos daudzumus un piegādātā piena vai piena produktu kvalitāti vai sastāvu.

	
	šajā nolūkā dalībvalstis vai reģionālās iestādes rādītājus, kurus publicē tiešsaistē izmantošanai līgumos, var noteikt saskaņā ar objektīviem kritērijiem, kas balstīti uz pētījumiem par ražošanu un pārtikas piegādes ķēdi, saskaņā ar 157. pantā atzītu starpnozaru organizāciju paziņotajiem datiem vai ES Agropārtikas ķēdes novērošanas centra datiem. Līgumu puses var atsaukties uz šiem rādītājiem vai jebkādiem citiem rādītājiem;



Grozījums Nr.		49

Regulas priekšlikums
1. pants – 1. daļa – 2. punkts
Regula (ES) Nr. 1308/2013
148. pants – 4. punkts – c apakšpunkts – iii punkts
	

	Komisijas ierosinātais teksts
	Grozījums

	iii)	līguma ilgums, kas var būt vai nu noteikts ilgums, vai arī nenoteikts ilgums ar izbeigšanas klauzulu. Ja līguma minimālais ilgums pārsniedz sešus mēnešus, līgumā iekļauj pārskatīšanas klauzulu, ko var iedarbināt lauksaimnieks, ražotāju organizācija vai ražotāju organizāciju apvienība;
	iii)	līguma ilgums, kas var būt vai nu noteikts ilgums, vai arī nenoteikts ilgums ar izbeigšanas klauzulu. Ja līguma minimālais ilgums pārsniedz sešus mēnešus un līgumā iekļauj pārskatīšanas klauzulu, ko var iedarbināt lauksaimnieks, ražotāju organizācija vai ražotāju organizāciju apvienība neparedzētu apstākļu gadījumos, piemēram, saistībā ar ekstrēmiem laikapstākļu notikumiem, dzīvnieku slimību uzliesmojumiem, ģeopolitisko spriedzi vai citiem iemesliem, kuru dēļ apstiprinātā cena vairs nesedz lauksaimnieku izmaksas;



Grozījums Nr.		50

Regulas priekšlikums
1. pants – 1. daļa – 2. punkts
Regula (ES) Nr. 1308/2013
148. pants – 4. punkts – c apakšpunkts – iv punkts
	

	Komisijas ierosinātais teksts
	Grozījums

	iv)	informācija par samaksas termiņiem un kārtību;
	iv)	informācija par samaksas termiņiem, procedūrām un brīdi, kad notiek īpašumtiesības un riska nodošana;



Grozījums Nr.		51

Regulas priekšlikums
1. pants – 1. daļa – 2. punkts
Regula (ES) Nr. 1308/2013
148. pants – 5. punkts – a apakšpunkts
	

	Komisijas ierosinātais teksts
	Grozījums

	a)	ražotāju organizācijas vai kooperatīva biedrs attiecīgo pienu vai piena produktus piegādā ražotāju organizācijai vai kooperatīvam, kura biedrs viņš ir, ja minētās ražotāju organizācijas vai kooperatīva statūtos vai šajos statūtos paredzētos vai no tiem izrietošos noteikumos un lēmumos ir iekļautas normas, kam ir 4. punktā izklāstītajām normām līdzīga ietekme;
	a)	ražotāju organizācijas vai kooperatīva biedrs attiecīgo pienu vai piena produktus piegādā ražotāju organizācijai vai kooperatīvam, kura biedrs viņš ir, ja minētās ražotāju organizācijas vai kooperatīva statūtos vai šajos statūtos paredzētos vai no tiem izrietošos noteikumos un lēmumos ir iekļautas normas, kam ir 4. punktā izklāstītajām normām līdzīgi mērķi;



Grozījums Nr.		52

Regulas priekšlikums
1. pants – 1. daļa – 2. punkts
Regula (ES) Nr. 1308/2013
148. pants – 5. punkts – b apakšpunkts
	

	Komisijas ierosinātais teksts
	Grozījums

	b)	pirmais piena vai piena produktu pircējs ir mikrouzņēmums vai mazais uzņēmums Ieteikuma 2003/361/EK nozīmē10;
	svītrots

	__________________
	

	10 Komisijas Ieteikums (2003. gada 6. maijs) par mikrouzņēmumu, mazo un vidējo uzņēmumu definīciju (OV L 124, 20.5.2003., 36. lpp., http://data.europa.eu/eli/reco/2003/361/oj).
	



Grozījums Nr.		53

Regulas priekšlikums
1. pants – 1. daļa – 2. punkts
Regula (ES) Nr. 1308/2013
148. pants – 5. punkts – c apakšpunkts
	

	Komisijas ierosinātais teksts
	Grozījums

	c)	piena vai piena produktu piegāde un samaksa par to notiek vienlaicīgi;
	svītrots



Grozījums Nr.		54

Regulas priekšlikums
1. pants – 1. daļa – 2. punkts
Regula (ES) Nr. 1308/2013
148. pants – 6. punkts – a apakšpunkts
	

	Komisijas ierosinātais teksts
	Grozījums

	a)	piegāde aptver produktus, kuru vērtība ir vienāda ar vai mazāka par dalībvalsts noteiktu sliekšņvērtību, kas nepārsniedz 10 000 EUR;
	a)	piegāde aptver produktus, kuru vērtība ir vienāda ar vai mazāka par dalībvalsts noteiktu sliekšņvērtību, kas nepārsniedz 4000 EUR;



Grozījums Nr.		55

Regulas priekšlikums
1. pants – 1. daļa – 2. punkts
Regula (ES) Nr. 1308/2013
148. pants – 6. punkts – aa apakšpunkts (jauns)
	

	Komisijas ierosinātais teksts
	Grozījums

	
	aa)	pirmais piena vai piena produktu pircējs ir mikrouzņēmums vai mazais uzņēmums Ieteikuma 2003/361/EK nozīmē;



Grozījums Nr.		56

Regulas priekšlikums
1. pants – 1. daļa – 2. punkts
Regula (ES) Nr. 1308/2013
148. pants – 6. punkts – ab apakšpunkts (jauns)
	

	Komisijas ierosinātais teksts
	Grozījums

	
	ab)	piena vai piena produktu piegāde un samaksa par to notiek vienlaicīgi, vai ne vēlāk kā 5 darba dienu laikā;



Grozījums Nr.		57

Regulas priekšlikums
1. pants – 1. daļa – 2. punkts
Regula (ES) Nr. 1308/2013
148. pants – 7. punkts
	

	Komisijas ierosinātais teksts
	Grozījums

	7.	Ja atbilstīgi 5. punkta b), c) un d) apakšpunktam vai 6. punktam rakstisks līgums vai rakstisks līguma piedāvājums nav obligāts, lauksaimnieks, ražotāju organizācija vai ražotāju organizāciju apvienība tomēr var prasīt, lai par piena vai piena produktu piegādi tiktu noslēgts rakstisks līgums vai izteikts rakstisks līguma piedāvājums. Šāds līgums vai līguma piedāvājums atbilst 4. punktā un 8. punkta pirmajā daļā izklāstītajiem nosacījumiem.
	7.	Ja atbilstīgi 5. punkta d) apakšpunktam vai 6. punktam rakstisks līgums vai rakstisks līguma piedāvājums nav obligāts, lauksaimnieks, ražotāju organizācija vai ražotāju organizāciju apvienība tomēr var prasīt, lai par piena vai piena produktu piegādi tiktu noslēgts rakstisks līgums vai izteikts rakstisks līguma piedāvājums. Šāds līgums vai līguma piedāvājums atbilst 4. punktā un 8. punkta pirmajā daļā izklāstītajiem nosacījumiem.



Grozījums Nr.		58

Regulas priekšlikums
1. pants – 1. daļa – 2. punkts
Regula (ES) Nr. 1308/2013
148. pants – 8. punkts – 1. daļa
	

	Komisijas ierosinātais teksts
	Grozījums

	Puses sarunās brīvi apspriež visus elementus – to vidū 4. punkta c) apakšpunktā minētos elementus un to komponentus –, kas iekļaujami piena vai piena produktu piegādes līgumos, kurus lauksaimnieki, ražotāju organizācijas vai ražotāju organizāciju apvienības noslēdz ar savācējiem, pārstrādātājiem, izplatītājiem vai mazumtirgotājiem.
	Puses sarunās brīvi apspriež visus elementus – to vidū 4. punkta c) apakšpunktā minētos elementus un to komponentus –, kas iekļaujami piena vai piena produktu piegādes līgumos, kurus lauksaimnieki, ražotāju organizācijas vai ražotāju organizāciju apvienības noslēdz ar savācējiem, pārstrādātājiem, izplatītājiem vai mazumtirgotājiem, neskarot dalībvalstu ieviestās papildu prasības.



Grozījums Nr.		59

Regulas priekšlikums
1. pants – 1. daļa – 2. punkts
Regula (ES) Nr. 1308/2013
148. pants – 10. punkts
	

	Komisijas ierosinātais teksts
	Grozījums

	10.	Dalībvalstis, kas izmanto 2., 6., 8. un 9. punktā paredzētās iespējas, paziņo Komisijai, kā tās tiek piemērotas.
	10.	Dalībvalstis, kas izmanto šajā pantā paredzētās iespējas, paziņo Komisijai par to, kā tās tiek piemērotas.



Grozījums Nr.		60

Regulas priekšlikums
1. pants – 1. daļa – 2.a punkts (jauns)
Regula (ES) Nr. 1308/2013
149. pants – 2. punkts – c apakšpunkts – i un ii punkts
	

	Spēkā esošais teksts
	Grozījums

	
	(2a)	regulas 149. panta 2. punkta c) apakšpunktu groza šādi:

	
	a)	apakšpunkta i) punktu aizstāj ar šādu:

	i) svaigpiena apjoms, par kuru tiek risinātas šādas sarunas, nepārsniedz 4 % no kopējā Savienības ražošanas apjoma,
	“i) svaigpiena apjoms, par kuru tiek risinātas šādas sarunas, nepārsniedz 10 % no kopējā Savienības ražošanas apjoma,”

	ii) svaigpiena apjoms, par kuru tiek risinātas šādas sarunas un kurš tiek saražots kādā konkrētā dalībvalstī, nepārsniedz 33 % no attiecīgās dalībvalsts kopējā valsts ražošanas apjoma, un
	b)	minētā apakšpunkta ii) daļu svītro.



Grozījums Nr.		61

Regulas priekšlikums
1. pants – 1. daļa – 3. punkts – a apakšpunkts – i punkts
Regula (ES) Nr. 1308/2013
152. pants – 1. punkts – a apakšpunkts
	

	Komisijas ierosinātais teksts
	Grozījums

	a)	sastāv no ražotājiem, kuri darbojas vienā vai vairākās 1. panta 2. punktā minētajās nozarēs, vai bioloģisko produktu ražotājiem, kuri darbojas vienā vai vairākās 1. panta 2. punktā minētajās nozarēs, un ko saskaņā ar 153. panta 2. punkta c) apakšpunktu kontrolē biedri, kas ir lauksaimnieki;
	a)	sastāv no ražotājiem, kuri darbojas vienā vai vairākās 1. panta 2. punktā minētajās nozarēs un ko saskaņā ar 153. panta 2. punkta c) apakšpunktu  kontrolē biedri, kas ir lauksaimnieki, vai augļu un dārzeņu nozares gadījumā – ražotāji;



Grozījums Nr.		62

Regulas priekšlikums
1. pants – 1. daļa – 3. punkts – a apakšpunkts – ii punkts
Regula (ES) Nr. 1308/2013
152. pants – 1. punkts – b apakšpunkts – ievaddaļa
	

	Komisijas ierosinātais teksts
	Grozījums

	b)	ir izveidotas pēc lauksaimnieku iniciatīvas un veic vismaz vienu no šādām darbībām:”;
	b)	ir izveidotas pēc lauksaimnieku vai — augļu un dārzeņu nozares gadījumā —ražotāju iniciatīvas un veic vismaz vienu no šādām darbībām:



Grozījums Nr.		63

Regulas priekšlikums
1. pants – 1. daļa – 3. punkts – b apakšpunkts
Regula (ES) Nr. 1308/2013
152. pants – 1.a punkts – 1. daļa
	

	Komisijas ierosinātais teksts
	Grozījums

	1.a	Atkāpjoties no LESD 101. panta 1. punkta, ražotāju organizācija, kas atzīta saskaņā ar šā panta 1. punktu, vai ražotāju organizācija, arī kooperatīvs, kuru dalībvalsts par ražotāju organizāciju nav atzinusi, bet kura atbilst šā panta 1. punktā un 154. pantā izklāstītajām prasībām, drīkst savu biedru vārdā attiecībā uz to kopējo produkciju vai tās daļu plānot ražošanu, optimizēt ražošanas izmaksas, laist produktus tirgū un risināt sarunas par lauksaimniecības produktu piegādes līgumiem.
	1.a	Atkāpjoties no LESD 101. panta 1. punkta, ražotāju organizācija, kas atzīta saskaņā ar šā panta 1. punktu, vai ražotāju organizācija, arī kooperatīvs, vai jebkura cita līdzvērtīga tiesiskā forma, kas reģistrēta saskaņā ar valsts tiesību aktiem, kuru dalībvalsts par ražotāju organizāciju nav atzinusi, bet kura atbilst šā panta 1. punktā un 154. pantā izklāstītajām prasībām, drīkst savu biedru vārdā attiecībā uz to kopējo produkciju vai tās daļu plānot ražošanu, optimizēt ražošanas izmaksas, laist produktus tirgū un risināt sarunas par lauksaimniecības produktu piegādes līgumiem.

	
	Ražotāju organizācijas, tostarp kooperatīvi, vai jebkura cita līdzvērtīga tiesiskā forma, kas reģistrēta saskaņā ar valsts tiesību aktiem, kas ir pieprasījusi atzīšanu, bet ko neviena dalībvalsts nav atzinusi par ražotāju organizāciju, var izmantot minēto atkāpi ar nosacījumu, ka atkāpe tiek izmantota piecu gadu laikā, sākot no atzīšanas pieprasījuma iesniegšanas dienas.



Grozījums Nr.		64

Regulas priekšlikums
1. pants – 1. daļa – 3. punkts – ba apakšpunkts (jauns)
Regula (ES) Nr. 1308/2013
152. pants – 1.a punkts – 3. daļa
	

	Spēkā esošais teksts
	Grozījums

	
	ba)	panta 1.a punkta trešo daļu aizstāj ar šādu:

	Tomēr pienācīgi pamatotos gadījumos dalībvalstis var atkāpties no otrās daļas d) apakšpunktā paredzētā nosacījuma, ja biedriem ražotājiem pieder divas atšķirīgas ražotnes, kas izvietotas dažādos ģeogrāfiskos apgabalos.
	Tomēr pienācīgi pamatotos gadījumos dalībvalstis var atkāpties no otrās daļas d) apakšpunktā paredzētā nosacījuma, ja biedriem ražotājiem pieder divas atšķirīgas ražotnes, kas izvietotas dažādos ģeogrāfiskos apgabalos, un gadījumos, kas noteikti 153. panta 1. punkta b) apakšpunktā.”.



Grozījums Nr.		65

Regulas priekšlikums
1. pants – 1. daļa – 3. punkts – c apakšpunkts
Regula (ES) Nr. 1308/2013
152. pants – 1.b punkts – 2. daļa – ievaddaļa
	

	Komisijas ierosinātais teksts
	Grozījums

	Atkāpjoties no 1.a punkta un no pirmās daļas, 1.a punkta pirmajā daļā minētās darbības drīkst veikt arī saskaņā ar 156. panta 1. punktu atzīta ražotāju organizāciju apvienība, ja:
	Atkāpjoties no 1.a punkta un no pirmās daļas, 1.a punkta pirmajā daļā minētās darbības drīkst veikt arī saskaņā ar 156. panta 1. punktu atzīta ražotāju organizāciju apvienība, izņemot augļu un dārzeņu nozarē, ja vien to tieši nepieprasa ražotāju organizāciju apvienība, ar nosacījumu, ka:



Grozījums Nr.		66

Regulas priekšlikums
1. pants – 1. daļa – 3. punkts – c apakšpunkts
Regula (ES) Nr. 1308/2013
152. pants – 1.b punkts – 2. daļa – d apakšpunkts
	

	Komisijas ierosinātais teksts
	Grozījums

	d)	šā panta 1.a punkta pirmajā daļā minēto darbību aptverto produktu apjoms nepārsniedz 33 % no attiecīgās dalībvalsts iekšzemes produkcijas kopapjoma.
	d)	šā panta 1.a punkta pirmajā daļā minēto darbību aptverto produktu apjoms nepārsniedz 33 % no attiecīgās dalībvalsts iekšzemes produkcijas kopapjoma vai 5 % no Savienības produkcijas apjoma.



Grozījums Nr.		67

Regulas priekšlikums
1. pants – 1. daļa – 4. punkts – -a apakšpunkts (jauns)
Regula (ES) Nr. 1308/2013
153. pants – 1. punkts – b apakšpunkts
	

	Spēkā esošais teksts
	Grozījums

	
	(-a)	panta 1. punkta b) apakšpunktu aizstāj ar šādu:

	b)	attiecībā uz konkrētajā saimniecībā ražotajiem produktiem būt tikai vienas ražotāju organizācijas biedram; tomēr pienācīgi pamatotos gadījumos dalībvalstis var atkāpties no šā nosacījuma, ja biedriem ražotājiem pieder divas atšķirīgas ražotnes, kas izvietotas dažādos ģeogrāfiskos apgabalos;
	“b)	attiecībā uz konkrētajā saimniecībā ražotajiem produktiem būt tikai vienas ražotāju organizācijas biedram; tomēr pienācīgi pamatotos gadījumos dalībvalstis var atkāpties no šā nosacījuma, ja biedriem ražotājiem pieder divas atšķirīgas ražotnes, kas izvietotas dažādos ģeogrāfiskos apgabalos, vai ja biedri ražotāji uztic savu produktu, kas nav I pielikuma IX un X daļā minētie produkti un kam ir atšķirīgi lietojuma veidi, laišanu tirgū citām ražotāju organizācijām un tādējādi attiecīgās organizācijas savā starpā nekonkurē;”



Grozījums Nr.		68
Regulas priekšlikums
1. pants – 1. daļa – 4. punkts – -aa apakšpunkts (jauns)
Regula (ES) Nr. 1308/2013
153. pants – 1. punkts – ca apakšpunkts (jauns)
	

	Komisijas ierosinātais teksts
	Grozījums

	
	-aa)	panta 1. punktam pievieno šādu apakšpunktu:

	
	“ca)	nedibināt tiešus kontaktus ar pircējiem, ja šāda individuāla rīcība apdraud kopējos mērķus, ko tiecas sasniegt ražotāju organizācija, it īpaši saistībā ar plānošanu, sarunu risināšanu vai produktu laišanu tirgū. Pircēja rīcība, kuras mērķis vai rezultāts ir ražošanas organizācijas apiešana, vēršoties tieši pie viena vai vairākiem tās biedriem, ja šis pircējs jau risina sarunas vai ir noslēdzis līgumu ar šo ražotāju organizāciju, ir aizliegta un ir uzskatāma par negodīgu komercpraksi.”



Grozījums Nr.		69

Regulas priekšlikums
1. pants – 1. daļa – 4. punkts – b apakšpunkts
Regula (ES) Nr. 1308/2013
153. pants – 2.a punkts
	

	Komisijas ierosinātais teksts
	Grozījums

	2.a	Ražotāju organizācijas statūtos var paredzēt iespēju biedriem tieši kontaktēties ar pircējiem, ja šāds tiešs kontakts neapdraud mērķus, ko tiecas sasniegt ražotāju organizācija, vai piedāvājuma koncentrēšanu un produktu laišanu tirgū, ko veic ražotāju organizācija. Piedāvājuma koncentrēšanu uzskata par nodrošinātu, ja par būtiskiem pārdošanas elementiem, piemēram, cenu, kvalitāti un apjomu, sarunas risina un tos nosaka ražotāju organizācija.
	2.a	Ražotāju organizācijas statūti nodrošina, ka tiek sasniegts piedāvājuma koncentrēšanas mērķis, īpaši nodrošinot, ka ražotāju organizācija risina sarunas un nosaka būtiskos pārdošanas elementus, piemēram, cenu, kvalitāti un apjomu. Statūtos var paredzēt iespēju biedriem tieši kontaktēties ar pircējiem, ja šāds tiešs kontakts neapdraud mērķus, ko tiecas sasniegt ražotāju organizācija, vai piedāvājuma koncentrēšanu un produktu laišanu tirgū, ko veic ražotāju organizācija. Piedāvājuma koncentrēšanu un produktu laišanu tirgū uzskata par nodrošinātu, ja par būtiskiem pārdošanas elementiem, piemēram, cenu, kvalitāti un apjomu, sarunas risina un tos nosaka ražotāju organizācija.

	
	Ražotāju organizācijas statūtos, kas ļauj biedram tieši kontaktēties ar pircēju, var būt iekļauti iekšējās kontroles un profilakses mehānismi, lai novērstu, ka šāds kontakts kaitē piedāvājuma koncentrācijai vai organizācijas tirdzniecības stratēģijai.



Grozījums Nr.		70

Regulas priekšlikums
1. pants – 1. daļa – 4. punkts – c apakšpunkts
Regula (ES) Nr. 1308/2013
153. pants – 3. punkts
	

	Komisijas ierosinātais teksts
	Grozījums

	c)	panta 3. punktu aizstāj ar šādu:
	svītrots

	“3.	Ražotāju organizācijām piena un piena produktu nozarē 1. un 2. punktu nepiemēro.”;
	



Grozījums Nr.		71

Regulas priekšlikums
1. pants – 1. daļa – 6. punkts
Regula (ES) Nr. 1308/2013
168. pants – 2. punkts – 1. daļa – a apakšpunkts
	

	Komisijas ierosinātais teksts
	Grozījums

	a)	rakstisks līgums aptver arī piegādi, kurā lauksaimniecības produktus pārstrādātājam, izplatītājam vai mazumtirgotājam piegādā ražotājs, kas nav lauksaimnieks, ražotāju organizācija vai ražotāju organizāciju apvienība;
	a)	rakstisks līgums aptver arī piegādi, kurā lauksaimniecības produktu piegādi veic ražotāji, uz kuriem neattiecas 1. punkts;



Grozījums Nr.		72

Regulas priekšlikums
1. pants – 1. daļa – 6. punkts
Regula (ES) Nr. 1308/2013
168. pants – 2. punkts – 1. daļa – b apakšpunkts
	

	Komisijas ierosinātais teksts
	Grozījums

	b)	pirmais lauksaimniecības produktu pircējs izsaka rakstisku piedāvājumu slēgt līgumu par lauksaimniecības produktu piegādi, ko veic lauksaimnieks, ražotāju organizācija vai ražotāju organizāciju apvienība.
	b)	ražotāju organizācijas, ražotāju organizāciju apvienības vai lauksaimnieki izsaka rakstisku piedāvājumu slēgt līgumu par lauksaimniecības produktu piegādi pirmajiem pircējiem.



Grozījums Nr.		73

Regulas priekšlikums
1. pants – 1. daļa – 6. punkts
Regula (ES) Nr. 1308/2013
168. pants – 3. punkts – 1. daļa
	

	Komisijas ierosinātais teksts
	Grozījums

	Lai aptvertu gadījumus, kad vienošanās par 1. un 2. punktā minētā līguma slēgšanu vai šāda līguma pārskatīšanu netiek panākta, dalībvalstis izveido mediācijas mehānismu.
	Lai aptvertu gadījumus, kad savstarpēja vienošanās par 1. un 2. punktā minētā līguma formalizēšanu, interpretāciju vai izpildi, vai par šādu līgumu netiek panākta, izveido mediācijas mehānismu. Šis mehānisms līgumslēdzējām pusēm ir brīvprātīgs un objektīvs. Šajā mehānismā var iesaistīt lauksaimniekus pārstāvošu organizāciju pārstāvjus.



Grozījums Nr.		74

Regulas priekšlikums
1. pants – 1. daļa – 6. punkts
Regula (ES) Nr. 1308/2013
168. pants – 3. punkts – 2. daļa
	

	Komisijas ierosinātais teksts
	Grozījums

	Par savā teritorijā izveidotajiem mediācijas mehānismiem dalībvalstis informē Komisiju.
	Par savā teritorijā pieejamo mediācijas tiesisko regulējumu vai mehānismiem dalībvalstis informē Komisiju.



Grozījums Nr.		75

Regulas priekšlikums
1. pants – 1. daļa – 6. punkts
Regula (ES) Nr. 1308/2013
168. pants – 4. punkts – b apakšpunkts
	

	Komisijas ierosinātais teksts
	Grozījums

	b)	tiek sagatavots rakstiski un
	b)	tiek sagatavots rakstiski papīra vai digitālā formātā, un



Grozījums Nr.		76

Regulas priekšlikums
1. pants – 1. daļa – 6. punkts
Regula (ES) Nr. 1308/2013
168. pants – 4. punkts – c apakšpunkts – i punkts – ievaddaļa
	

	Komisijas ierosinātais teksts
	Grozījums

	i)	par piegādātajiem produktiem maksājamā cena, kas:
	i)	par piegādātajiem produktiem maksājamā cena, skaidri norādot visus maksājumus, tai skaitā piemērojamās atlaides, un tā:



Grozījums Nr.		77

Regulas priekšlikums
1. pants – 1. daļa – 6. punkts
Regula (ES) Nr. 1308/2013
168. pants – 4. punkts – c apakšpunkts – i punkts – 2. ievilkums
	

	Komisijas ierosinātais teksts
	Grozījums

	–	tiek aprēķināta, kombinējot dažādus līgumā noteiktus faktorus, kuri ietver objektīvus rādītājus, indeksus vai galīgās cenas aprēķināšanas metodes, kam var viegli piekļūt un kas ir saprotamas un atspoguļo tirgus apstākļu un ražošanas izmaksu izmaiņas, piegādātos daudzumus un piegādāto lauksaimniecības produktu kvalitāti vai sastāvu; šajā nolūkā dalībvalstis rādītājus var noteikt saskaņā ar objektīviem kritērijiem, kas balstīti uz pētījumiem par ražošanu un pārtikas piegādes ķēdi. Līgumu puses var atsaukties uz šiem rādītājiem vai jebkādiem citiem rādītājiem, ko tās uzskata par būtiskiem;
	–	tiek aprēķināta, kombinējot dažādus līgumā noteiktus objektīvus, verificējamus un nesagrozāmus faktorus, kuri ietver objektīvus rādītājus, indeksus vai galīgās cenas aprēķināšanas metodes, kam var viegli piekļūt un kas ir saprotamas un atspoguļo tirgus apstākļu, inflācijas, pilnīgu ražošanas izmaksu izmaiņas, tostarp lauksaimnieku atalgojumu, papildu pakalpojumu kopējās izmaksas, piegādātos daudzumus un piegādāto lauksaimniecības produktu kvalitāti vai sastāvu. šajā nolūkā dalībvalstis vai reģionālās iestādes rādītājus, kurus publicē tiešsaistē izmantošanai līgumā, var noteikt saskaņā ar objektīviem kritērijiem, kas balstīti uz pētījumiem par ražošanu un pārtikas piegādes ķēdi, saskaņā ar 157. panta 1. punktā atzītu starpnozaru organizāciju sniegtajiem datiem vai ES Agropārtikas ķēdes novērošanas centra datiem. Līgumu puses var atsaukties uz šiem rādītājiem vai jebkādiem citiem rādītājiem, ko tās uzskata par būtiskiem;



Grozījums Nr.		78

Regulas priekšlikums
1. pants – 1. daļa – 6. punkts
Regula (ES) Nr. 1308/2013
168. pants – 4. punkts – c apakšpunkts – iii punkts
	

	Komisijas ierosinātais teksts
	Grozījums

	iii)	līguma ilgums, kas var būt vai nu noteikts ilgums, vai arī nenoteikts ilgums ar izbeigšanas klauzulu. Ja līgumu minimālais ilgums pārsniedz sešus mēnešus, līgumā iekļauj arī pārskatīšanas klauzulu, ko it īpaši var iedarbināt lauksaimnieks, ražotāju organizācija vai ražotāju organizāciju apvienība;
	iii)	līguma ilgums, kas var būt vai nu noteikts ilgums, vai arī nenoteikts ilgums ar izbeigšanas klauzulu. Ja līgumu minimālais ilgums pārsniedz sešus mēnešus un 12 mēnešus  nozarēs, kurās notiek tirdzniecība ar nākotnes līgumiem, līgumā iekļauj arī pārskatīšanas klauzulu, ko var iedarbināt īpaši lauksaimnieks, ražotāju organizācija vai ražotāju organizāciju apvienība neparedzētu apstākļu gadījumos, piemēram, saistībā ar ekstrēmiem laikapstākļu notikumiem, dzīvnieku slimību uzliesmojumiem, ģeopolitisko spriedzi vai citiem iemesliem, kuru dēļ apstiprinātā cena vairs nesedz lauksaimnieku izmaksas;



Grozījums Nr.		79

Regulas priekšlikums
1. pants – 1. daļa – 6. punkts
Regula (ES) Nr. 1308/2013
168. pants – 4. punkts – c apakšpunkts – iv punkts
	

	Komisijas ierosinātais teksts
	Grozījums

	iv)	informācija par samaksas termiņiem un kārtību;
	iv)	informācija par samaksas termiņiem, procedūrām un brīdi, kad notiek īpašumtiesības un riska nodošana;



Grozījums Nr.		80

Regulas priekšlikums
1. pants – 1. daļa – 6. punkts
Regula (ES) Nr. 1308/2013
168. pants – 5. punkts – a apakšpunkts
	

	Komisijas ierosinātais teksts
	Grozījums

	a)	ražotāju organizācijas vai kooperatīva biedrs attiecīgos lauksaimniecības produktus piegādā ražotāju organizācijai vai kooperatīvam, kura biedrs viņš ir, ja minētās ražotāju organizācijas vai kooperatīva statūtos vai šajos statūtos paredzētos vai no tiem izrietošos noteikumos un lēmumos ir iekļautas normas, kam ir 4. punkta a), b) un c) apakšpunktā izklāstītajām normām līdzīga ietekme;
	a)	ražotāju organizācijas vai kooperatīva biedrs attiecīgos lauksaimniecības produktus piegādā ražotāju organizācijai vai kooperatīvam, kura biedrs viņš ir, ja minētās ražotāju organizācijas vai kooperatīva statūtos vai šajos statūtos paredzētos vai no tiem izrietošos noteikumos un lēmumos ir iekļautas normas, kam ir 4. punkta a), b) un c) apakšpunktā izklāstītajām normām līdzīgi mērķi;



Grozījums Nr.		81

Regulas priekšlikums
1. pants – 1. daļa – 6. punkts
Regula (ES) Nr. 1308/2013
168. pants – 5. punkts – b apakšpunkts
	

	Komisijas ierosinātais teksts
	Grozījums

	b)	pirmais attiecīgo lauksaimniecības produktu pircējs ir mikrouzņēmums vai mazais uzņēmums Ieteikuma 2003/361/EK nozīmē;
	svītrots



Grozījums Nr.		82

Regulas priekšlikums
1. pants – 1. daļa – 6. punkts
Regula (ES) Nr. 1308/2013
168. pants – 5. punkts – c apakšpunkts
	

	Komisijas ierosinātais teksts
	Grozījums

	c)	attiecīgo lauksaimniecības produktu piegāde un samaksa par tiem notiek vienlaicīgi;
	svītrots



Grozījums Nr.		83

Regulas priekšlikums
1. pants – 1. daļa – 6. punkts
Regula (ES) Nr. 1308/2013
168. pants – 6. punkts – a apakšpunkts
	

	Komisijas ierosinātais teksts
	Grozījums

	a)	piegāde aptver produktus, kuru vērtība ir vienāda ar vai mazāka par konkrētu sliekšņvērtību, kas jānosaka dalībvalstij un kas nepārsniedz 10 000 EUR;
	a)	piegāde aptver produktus, kuru vērtība ir vienāda ar vai mazāka par dalībvalsts noteiktu sliekšņvērtību, kas nepārsniedz 4000 EUR;



Grozījums Nr.		84

Regulas priekšlikums
1. pants – 1. daļa – 6. punkts
Regula (ES) Nr. 1308/2013
168. pants – 6. punkts – aa apakšpunkts (jauns)
	

	Komisijas ierosinātais teksts
	Grozījums

	
	aa)	pirmais attiecīgo lauksaimniecības produktu pircējs ir mikrouzņēmums vai mazais uzņēmums Ieteikuma 2003/361/EK nozīmē;



Grozījums Nr.		85

Regulas priekšlikums
1. pants – 1. daļa – 6. punkts
Regula (ES) Nr. 1308/2013
168. pants – 6. punkts – ab apakšpunkts (jauns)
	

	Komisijas ierosinātais teksts
	Grozījums

	
	ab)	attiecīgo lauksaimniecības produktu piegāde un samaksa par to notiek vienlaicīgi, vai ne vēlāk kā 5 darba dienu laikā;



Grozījums Nr.		86

Regulas priekšlikums
1. pants – 1. daļa – 6. punkts
Regula (ES) Nr. 1308/2013
168. pants – 6.a punkts (jauns)
	

	Komisijas ierosinātais teksts
	Grozījums

	
	6.a	Dalībvalstis pēc tādas starpnozaru organizācijas pieprasījuma, kas atzīta saskaņā ar 157. panta 1. punktu, vai pēc tādas organizācijas pieprasījuma, kas tiek uzskatīta par lielā mērā lauksaimniecības nozari pārstāvošu, var nolemt atbrīvot atsevišķas konkrētas nozares, izņemot piena nozari, no šā panta 1. un 2. punktā paredzētās prasības slēgt rakstisku līgumu. Šāds atbrīvojums ir piemērojams, neskarot šā panta 7. punkta noteikumus.



Grozījums Nr.		87

Regulas priekšlikums
1. pants – 1. daļa – 6. punkts
Regula (ES) Nr. 1308/2013
168. pants – 7. punkts
	

	Komisijas ierosinātais teksts
	Grozījums

	7.	Ja atbilstīgi 5. punkta b), c) un d) apakšpunktam vai 6. punktam rakstisks līgums vai rakstisks līguma piedāvājums nav obligāts, lauksaimnieks, ražotāju organizācija vai ražotāju organizāciju apvienība tomēr var prasīt, lai par ikvienu lauksaimniecības produktu piegādi pārstrādātājam, izplatītājam vai mazumtirgotājam tiktu noslēgts rakstisks līgums starp pusēm vai izteikts rakstisks līguma piedāvājums. Šāds līgums vai līguma piedāvājums atbilst 4. punktā un 8. punkta pirmajā daļā izklāstītajiem nosacījumiem.
	7.	Ja atbilstīgi 5. punkta d) apakšpunktam vai 6. un 6.a punktam, rakstisks līgums vai rakstisks līguma piedāvājums nav obligāts, lauksaimnieks, ražotāju organizācija vai ražotāju organizāciju apvienība tomēr var prasīt, lai par ikvienu lauksaimniecības produktu piegādi pārstrādātājam, izplatītājam vai mazumtirgotājam tiktu noslēgts rakstisks līgums starp pusēm vai izteikts rakstisks līguma piedāvājums. Šāds līgums vai līguma piedāvājums atbilst 4. punktā un 8. punkta pirmajā daļā izklāstītajiem nosacījumiem.



Grozījums Nr.		88

Regulas priekšlikums
1. pants – 1. daļa – 6. punkts
Regula (ES) Nr. 1308/2013
168. pants – 8. punkts – 1. daļa
	

	Komisijas ierosinātais teksts
	Grozījums

	Puses sarunās brīvi apspriež visus elementus – to vidū 4. punkta c) apakšpunktā minētos elementus un to komponentus –, kas iekļaujami lauksaimniecības produktu piegādes līgumos, kurus lauksaimnieki, ražotāju organizācijas vai ražotāju organizāciju apvienības noslēdz ar pārstrādātājiem, izplatītājiem vai mazumtirgotājiem.
	Puses sarunās brīvi apspriež visus elementus – to vidū 4. punkta c) apakšpunktā minētos elementus un to komponentus –, kas iekļaujami lauksaimniecības produktu piegādes līgumos, kurus lauksaimnieki, ražotāju organizācijas vai ražotāju organizāciju apvienība noslēdz ar pārstrādātājiem, izplatītājiem vai mazumtirgotājiem, neskarot dalībvalstu ieviestās papildu prasības.



Grozījums Nr.		89

Regulas priekšlikums
1. pants – 1. daļa – 6. punkts
Regula (ES) Nr. 1308/2013
168. pants – 9. punkts
	

	Komisijas ierosinātais teksts
	Grozījums

	9.	Dalībvalstis var pieprasīt, lai lauksaimniecības produktu pircējs 1. punktā minētos rakstiskos līgumus reģistrētu, pirms lauksaimnieks, ražotāju organizācija vai ražotāju organizāciju apvienība attiecīgos lauksaimniecības produktus piegādā pārstrādātājam, izplatītājam vai mazumtirgotājam attiecīgās dalībvalsts teritorijā.
	9.	Dalībvalstis pamatotos gadījumos var pieprasīt, lai lauksaimniecības produktu pircējs 1. punktā minētos rakstiskos līgumus reģistrētu, pirms lauksaimnieks, ražotāju organizācija vai ražotāju organizāciju apvienība attiecīgos lauksaimniecības produktus piegādā pārstrādātājam, izplatītājam vai mazumtirgotājam attiecīgās dalībvalsts teritorijā, izņemot sezonas un ātrbojīgus produktus.



Grozījums Nr.		90

Regulas priekšlikums
1. pants – 1. daļa – 6. punkts
Regula (ES) Nr. 1308/2013
168. pants – 10. punkts
	

	Komisijas ierosinātais teksts
	Grozījums

	10.	Dalībvalstis, kas izmanto 2., 6., 8. un 9. punktā paredzētās iespējas, paziņo Komisijai, kā tās tiek piemērotas.
	10.	Dalībvalstis, kas izmanto šajā pantā paredzētās iespējas, paziņo Komisijai par to, kā tās tiek piemērotas.



Grozījums Nr.		91
Regulas priekšlikums
1. pants – 1. daļa – 6.a punkts (jauns)
Regula (ES) Nr. 1308/2013
172.b pants
	

	Spēkā esošais teksts
	Grozījums

	
	(6a)	regulas 172.b pantu aizstāj ar šādu:

	172.b pants 
	“172.b pants 

	Starpnozaru organizāciju norādījumi par tādu vīnogu pārdošanu, kas paredzētas vīniem ar aizsargātu cilmes vietas nosaukumu vai aizsargātu ģeogrāfiskās izcelsmes norādi
	“Starpnozaru organizāciju un saskaņā ar Regulu (ES) 2024/1143 atzītu ražotāju grupu norādījumi par cenām tādu vīnogu, misas un nefasētu vīnu pārdošanai, kas paredzēti vīniem ar aizsargātu cilmes vietas nosaukumu vai aizsargātu ģeogrāfiskās izcelsmes norādi

	Atkāpjoties no LESD 101. panta 1. punkta, starpnozaru organizācijas, kas ir atzītas saskaņā ar šīs regulas 157. pantu un darbojas vīna nozarē, var izdot neobligātus cenu norādījumu rādītājus attiecībā uz tādu vīnogu pārdošanu, kas paredzētas vīnu ražošanai, kam ir aizsargāts cilmes vietas nosaukums vai aizsargāta ģeogrāfiskās izcelsmes norāde, ar noteikumu, ka šādi norādījumi nelikvidē konkurenci attiecībā uz būtisku attiecīgo produktu daļu.
	Atkāpjoties no LESD 101. panta 1. punkta, starpnozaru organizācijas, kas ir atzītas saskaņā ar šīs regulas 157. pantu un darbojas vīna nozarē, un ražotāju grupas, kas ir atzītas saskaņā ar Regulu (ES) 2024/1143 un darbojas vīna nozarē, var izdot neobligātus cenu norādījumu rādītājus attiecībā uz tādu vīnogu, misas un nefasētu vīnu pārdošanu, kas paredzēti vīnu ražošanai, kam ir aizsargāts cilmes vietas nosaukums vai aizsargāta ģeogrāfiskās izcelsmes norāde, ar noteikumu, ka šādi norādījumi nelikvidē konkurenci attiecībā uz būtisku attiecīgo produktu daļu.”



Grozījums Nr.		92
Regulas priekšlikums
1. pants – 1. daļa – 6.b punkts (jauns)
Regula (ES) Nr. 1308/2013
188. pants – 3.a punkts (jauns)
	

	Komisijas ierosinātais teksts
	Grozījums

	
	(6b)	regulas 188. pantam pievieno šādu punktu:

	
	“3.a	“3.a (jauns) Dzīvnieku izcelsmes pārtiku un barību drīkst importēt no trešām valstīm tikai tad, ja tā atbilst nosacījumiem, kas attiecas uz pesticīdu maksimālo atlieku līmeni Eiropas Savienībā ražotai pārtikai un barībai.”



Grozījums Nr.		93
Regulas priekšlikums
1. pants – 1. daļa – 6.c punkts (jauns)
Regula (ES) 1308/2013
189. pants – 1. punkts
	

	Spēkā esošais teksts
	Grozījums

	
	(6c)	regulas 189. panta 1. punktu aizstāj ar šādu:

	1. Turpmāk norādītos produktus var importēt Savienībā vienīgi tad, ja tie atbilst šādiem nosacījumiem:
	“1. Turpmāk norādītos produktus var importēt Savienībā vienīgi tad, ja tie atbilst šādiem nosacījumiem:

	a) neapstrādāti kaņepāji, uz kuriem attiecas KN kods 5302 10 00 un kuri atbilst Regulas (ES) Nr. 1307/2013 32. panta 6. punktā un 35. panta 3. punktā paredzētajiem nosacījumiem;
	a) neapstrādāti kaņepāji, uz kuriem attiecas KN kods 5302 10 00 un kuri atbilst Regulā (ES) 2021/2115 paredzētajiem nosacījumiem;

	b) sējai paredzētas kaņepju šķirņu sēklas ar KN kodu ex 1207 99 20, kurām pievienots pierādījums, ka attiecīgās šķirnes tetrahidrokanabinola saturs nepārsniedz saturu, kas noteikts saskaņā ar 32. panta 6. punktu un 35. panta 3. punktu Regulā (ES) Nr. 1307/2013;
	b) sējai paredzētas kaņepju šķirņu sēklas ar KN kodu ex 1207 99 20, kurām pievienots pierādījums, ka attiecīgās šķirnes tetrahidrokanabinola saturs nepārsniedz saturu, kas noteikts saskaņā ar Regulu (ES) 2021/2115;

	c) sēšanai neparedzētas kaņepju sēklas ar KN kodu 1207 99 91, kuras importē tikai dalībvalsts pilnvaroti importētāji, lai nodrošinātu, ka šādas sēklas nav paredzētas sēšanai.
	c) sējai neparedzētas kaņepju sēklas ar KN kodu 1207 99 91, kuras importē vienīgi dalībvalsts pilnvaroti importētāji, lai nodrošinātu, ka šādas sēklas nav paredzētas sēšanai;

	
	ca) kaņepju galotnītes ar ziediem, ja ir pievienoti pierādījumi, ka attiecīgās šķirnes tetrahidrokanabinola saturs nepārsniedz līmeni, kas ir noteikts saskaņā ar Regulu (ES) 2021/2115, un to importē tikai tie importētāji, kuri ir saņēmuši dalībvalsts atļauju.



Grozījums Nr.		94

Regulas priekšlikums
1. pants – 1. daļa – 7. punkts – a apakšpunkts
Regula (ES) Nr. 1308/2013
210.a pants – 3. punkts – d apakšpunkts
	

	Komisijas ierosinātais teksts
	Grozījums

	d)	atbalsts to mazo lauku saimniecību ekonomiskajai dzīvotspējai, kuras paļaujas galvenokārt uz ģimenes darbaspēku un kuru standarta produkcija, kas definēta Padomes Regulas (EK) Nr. 1217/200911 2. panta 8) punktā, nepārsniedz 100 000 EUR;
	d)	atbalsts to mazo un ģimenes lauku saimniecību ekonomiskajai dzīvotspējai, kuru standarta produkcija, kas definēta Padomes Regulas (EK) Nr. 1217/200911 2. panta 8) punktā, nepārsniedz 100 000 EUR;

	__________________
	__________________

	11 Padomes Regula (EK) Nr. 1217/2009 (2009. gada 30. novembris), ar ko izveido lauku saimniecību ilgtspējas datu tīklu (OV L 328, 15.12.2009., 27. lpp., ELI: http://data.europa.eu/eli/reg/2009/1217/oj).
	11 Padomes Regula (EK) Nr. 1217/2009 (2009. gada 30. novembris), ar ko izveido lauku saimniecību ilgtspējas datu tīklu (OV L 328, 15.12.2009., 27. lpp., ELI: http://data.europa.eu/eli/reg/2009/1217/oj).



Grozījums Nr.		95

Regulas priekšlikums
1. pants – 1. daļa – 7. punkts – a apakšpunkts
Regula (ES) Nr. 1308/2013
210.a pants – 3. punkts – fa apakšpunkts (jauns)
	

	Komisijas ierosinātais teksts
	Grozījums

	
	fa)	vietējās lauksaimnieciskās ražošanas veicināšana.



Grozījums Nr.		96

Regulas priekšlikums
1. pants – 1. daļa – 7. punkts – a apakšpunkts
Regula (ES) Nr. 1308/2013
210.a pants – 3. punkts – fb apakšpunkts (jauns)
	

	Komisijas ierosinātais teksts
	Grozījums

	
	fb)	ar lauksaimniecisko ražošanu tieši saistītu atkritumu kopīga apsaimniekošana un labāka lopkopības notekūdeņu izmantošana un enerģijas ražošana;



Grozījums Nr.		97

Regulas priekšlikums
1. pants – 1. daļa – 7. punkts – a apakšpunkts
Regula (ES) Nr. 1308/2013
210.a pants – 3. punkts – fc apakšpunkts (jauns)
	

	Komisijas ierosinātais teksts
	Grozījums

	
	fc)	stabilu un taisnīgu ienākumu, kas aptver izmaksas, nodrošināšana lauksaimniekiem, kā arī spēcīgas lauksaimnieku pozīcijas garantēšana visā vērtības ķēdē;



Grozījums Nr.		98

Regulas priekšlikums
1. pants – 1. daļa – 7. punkts – a apakšpunkts
Regula (ES) Nr. 1308/2013
210.a pants – 3. punkts – fd apakšpunkts (jauns)
	

	Komisijas ierosinātais teksts
	Grozījums

	
	fd)	ieguldījumu izmantošana ūdens resursu efektīvas izmantošanas nodrošināšanai;



Grozījums Nr.		99

Regulas priekšlikums
1. pants – 1. daļa – 7. punkts – a apakšpunkts
Regula (ES) Nr. 1308/2013
210.a pants – 3. punkts – fe apakšpunkts (jauns)
	

	Komisijas ierosinātais teksts
	Grozījums

	
	fe)	ieguldījums lauku ekonomikas veicināšanas darbību dažādošanā, lauku apvidu attīstībā un pievilcībā;



Grozījums Nr.		100

Regulas priekšlikums
1. pants – 1. daļa – 7. punkts – a apakšpunkts
Regula (ES) Nr. 1308/2013
210.a pants – 3. punkts – ff apakšpunkts (jauns)
	

	Komisijas ierosinātais teksts
	Grozījums

	
	ff)	kultūras un gastronomijas mantojuma vērtības vairošana ar mērķi sekmēt izglītošanu jautājumos, kas saistīti ar  sabalansētu uzturu;



Grozījums Nr.		101

Regulas priekšlikums
1. pants – 1. daļa – 7. punkts – a apakšpunkts
Regula (ES) Nr. 1308/2013
210.a pants – 3. punkts – fg apakšpunkts (jauns)
	

	Komisijas ierosinātais teksts
	Grozījums

	
	fg)	tradicionālās ražošanas prakses saglabāšana pārtikas nodrošinājumam un uztursuverenitātei;



Grozījums Nr.		102
Regulas priekšlikums
1. pants – 1. daļa – 7. punkts – b apakšpunkts
Regula (ES) Nr. 1308/2013
210.a pants – 6. punkts – 2. daļa
	

	Komisijas ierosinātais teksts
	Grozījums

	Šā panta 1. punktā minētie ražotāji no [stāšanās spēkā +2 gadi] var lūgt Komisiju sniegt atzinumu par 1. punktā minēto nolīgumu, lēmumu un saskaņoto darbību saderību ar šo pantu attiecībā uz tādu ilgtspējas standartu īstenošanu, kuru mērķis ir palīdzēt sasniegt vienu vai vairākus no 3. punkta d), e) un f) apakšpunktā noteiktajiem mērķiem.
	Šā panta 1. punktā minētie ražotāji no [stāšanās spēkā +2 gadi] var lūgt Komisiju sniegt atzinumu par 1. punktā minēto nolīgumu, lēmumu un saskaņoto darbību saderību ar šo pantu attiecībā uz tādu ilgtspējas standartu īstenošanu, kuru mērķis ir palīdzēt sasniegt vienu vai vairākus no 3. punkta d) līdz fd) apakšpunktā noteiktajiem mērķiem.


Grozījums Nr. 147
Regulas priekšlikums
1. pants – 1. daļa – 7.a punkts (jauns)
Regula (ES) Nr. 1308/2013
210.b pants (jauns)
	

	Komisijas ierosinātais teksts
	Grozījums

	
	(7a)	iekļauj šādu pantu:
“210.b  pants

	
	Lai uzlabotu Eiropas lauksaimniecības produktu kvalitāti, ilgtspēju un pārtikas nekaitīgumu, dalībvalstis nodrošina, ka piegādes līgumi, kuru slēgšanas tiesības piešķirtas saskaņā ar publiskā iepirkuma procedūrām, paredz piegādāt Savienības izcelsmes lauksaimniecības un pārtikas produktus, jo īpaši vietējos un sezonas produktus.

	
	Īstenojot šīs darbības, priekšroka tiek dota produktiem, kuriem ir aizsargātas ģeogrāfiskās izcelsmes norādes, aizsargāti cilmes vietas nosaukumi un garantētas tradicionālās īpatnības.

	
	Komisija pieņem deleģētos aktus, kuros paredz šā panta piemērošanas nosacījumus, nodrošinot atbilstību Savienības noteikumiem.”




Grozījums Nr.		103
Regulas priekšlikums
1. pants – 1. daļa – 7.bpunkts (jauns)
Regula (ES) Nr. 1308/2013
219. pants – 3.a punkts (jauns)
	

	Komisijas ierosinātais teksts
	Grozījums

	
	(7b)	regulas 219. pantā pievieno šādu punktu:

	
	“3.a “4. Ja tirgus cena nokrītas zem noteikta elastīga, atbilstīgi produkcijas ražošanas vidējām izmaksām indeksēta sliekšņa, ko nosaka ES Agropārtikas ķēdes novērošanas centrs (AFCO), Komisija, ņemot vērā stāvokli tirgū un attiecīgajā nozarē, īsteno atbalsta pasākumus ražotājiem attiecīgajā nozarē, kuri noteikta perioda laikā brīvprātīgi samazina savas piegādes salīdzinājumā ar to pašu periodu iepriekšējā gadā, ievērojot šādas prasības:

	
	a) Atbalstu piešķir, pamatojoties uz ražotāju pieteikumiem, kas iesniegti dalībvalstī, kurā tie veic uzņēmējdarbību, saskaņā ar metodi, ko noteikusi attiecīgā dalībvalsts;

	
	b) Lai nodrošinātu šīs sistēmas efektīvu un pienācīgu ieviešanu, Komisija, pamatojoties uz AFCO sniegtiem datiem, nosaka:

	
	i) to piegāžu, kas samazināšanas sistēmas ietvaros jāsamazina Savienības līmenī, maksimālo kopapjomu vai maksimālo kopējo skaitu,

	
	ii) samazināšanas perioda ilgumu un, ja nepieciešams, tā pagarinājumu,

	
	iii) atbalsta summu atkarībā no piegāžu skaita vai apjoma samazinājuma un tā finansēšanas kārtību,

	
	iv) atbilstības kritērijus, ko piemēro pieteikumu iesniedzējiem un pieteikumiem,

	
	v) īpašus nosacījumus sistēmas ieviešanai.

	
	Ikviens ražotājs, kurš piegādā lielāku apjomu, nekā viņš ir piegādājis atsauces periodā, veic tirgus atbildības maksājumu, kas ir proporcionāls viņa saražotās produkcijas pārpalikumam brīvprātīgas samazināšanas programmas īstenošanas laikā.”



Grozījums Nr.		104

Regulas priekšlikums
1. pants – 1. daļa – 8. punkts
Regula (ES) Nr. 1308/2013
222. pants – 1. punkts – 1. daļa – a apakšpunkts
	

	Komisijas ierosinātais teksts
	Grozījums

	a)	savu produktu izņemšana no tirgus vai bezmaksas izplatīšana;
	a)	savu produktu izņemšana no tirgus vai bezmaksas izplatīšana, tostarp labdarības organizācijām;



Grozījums Nr.		105

Regulas priekšlikums
1. pants – 1. daļa – 8. punkts
Regula (ES) Nr. 1308/2013
222. pants – 1. punkts – 1. daļa – aa apakšpunkts (jauns)
	

	Komisijas ierosinātais teksts
	Grozījums

	
	aa)	bioloģiskās lauksaimniecības produktu pārpalikumu novirzīšana uz tradicionālajiem tirgiem;



Grozījums Nr.		106

Regulas priekšlikums
1. pants – 1. daļa – 8. punkts
Regula (ES) Nr. 1308/2013
222. pants – 1. punkts – 1. daļa – g apakšpunkts
	

	Komisijas ierosinātais teksts
	Grozījums

	g)	ražošanas pagaidu plānošana, kurā ņem vērā ražošanas cikla specifiku;
	g)	ražošanas pagaidu plānošana, kurā ņem vērā ražošanas cikla specifiku, īpaši attiecībā uz ātrbojīgiem produktiem.



Grozījums Nr.		107

Regulas priekšlikums
1. pants – 1. daļa – 8. punkts
Regula (ES) Nr. 1308/2013
222. pants – 1. punkts – 2. daļa
	

	Komisijas ierosinātais teksts
	Grozījums

	Ja Komisija pieņem īstenošanas aktus saskaņā ar šā panta pirmo daļu, tā var nolemt attiecīgajām dalībvalstīm darīt pieejamu Savienības atbalstu no Regulas (ES) 2021/2116 16. pantā minētās lauksaimniecības rezerves. Šāds finansiālais atbalsts sagādā līdzekļus, kas vajadzīgi, lai attiecīgie tirgus dalībnieki varētu šos nolīgumus un lēmumus īstenot.
	Ja Komisija pieņem īstenošanas aktus saskaņā ar šā panta pirmo daļu, tā var nolemt attiecīgajām dalībvalstīm darīt pieejamu Savienības atbalstu no Regulas (ES) 2021/2116 16. pantā minētās lauksaimniecības rezerves, nodrošinot iespēju nekavējoties mobilizēt šādu atbalstu krīzes situācijā ar nosacījumu, ka tā vispirms ir izvērtējusi šāda atbalsta īstenojamību. Šāds finansiālais atbalsts sagādā līdzekļus, kas vajadzīgi, lai attiecīgie tirgus dalībnieki varētu šos nolīgumus un lēmumus īstenot. Komisija nodrošina, ka līdzekļu izmantošana darbību atbalstam saskaņā ar minētajiem īstenošanas aktiem neapdraud tiešos maksājumus. Vajadzības gadījumā Komisija dara pieejamus citus finansējuma veidus, lai atbalstītu šajā daļā minētās darbības.



Grozījums Nr.		108
Regulas priekšlikums
1. pants – 1. daļa – 8.a punkts (jauns)
Regula (ES) Nr. 1308/2013
222.a pants – 2. punkts
	

	Spēkā esošais teksts
	Grozījums

	
	(8a)	direktīvas 222.a panta 2. punktu aizstāj ar šādu:

	2. Komisija var lemt, kurām no 1. panta 2. punktā uzskaitītajām lauksaimniecības nozarēm tiks izveidoti Savienības tirgus novērošanas centri.
	“2. Komisija var lemt, kurām no 1. panta 2. punktā uzskaitītajām lauksaimniecības nozarēm tiks izveidoti Savienības tirgus novērošanas centri. Šajā ziņā tā var arī nolemt nošķirt bioloģiskās lauksaimniecības produkciju no pārējās.”



Grozījums Nr.		109
Regulas priekšlikums
1. pants – 1. daļa – 8.b punkts (jauns)
Regula (ES) Nr. 1308/2013
222.ba pants (jauns)
	

	Komisijas ierosinātais teksts
	Grozījums

	
	(8b)	regulā iekļauj šādu pantu:

	
	“222.ba pants

	
	Tirgus traucējumu novēršanas un pārvaldības plāni

	
	1.	Lai sasniegtu LESD 39. pantā noteiktos kopējās lauksaimniecības politikas mērķus, it īpaši tirgu stabilizēšanas mērķi, Komisija izstrādā tirgus traucējumu novēršanas un pārvaldības plānus, kuros nosaka intervences stratēģiju attiecībā uz katru šīs regulas 1. pantā minēto lauksaimniecības produktu.

	
	2.	Komisijas intervences stratēģijas pamatā ir 222.a pantā minēto Eiropas Savienības lauksaimniecības tirgus novērošanas centru darbs.

	
	3.	Tirgus traucējumu gadījumā Komisija savlaicīgi un efektīvi mobilizē ārkārtas pasākumus, kas paredzēti V daļas I nodaļā, vajadzības gadījumā papildus tirgus intervences pasākumiem, kas paredzēti II daļas I sadaļā, ņemot vērā mērķi ātri atjaunot līdzsvaru attiecīgajā tirgū, vienlaikus nodrošinot vispiemērotāko reakciju katrai skartajai nozarei.

	
	4.	Komisija izveido veikuma satvaru, kurš to īstenošanas laikā ļauj uzraudzīt un izvērtēt tirgus traucējumu novēršanas un pārvaldības plānus un ziņot par tiem.

	
	5.	Katru gadu līdz 30. novembrim Komisija publicē gada ziņojumu par tirgus traucējumu novēršanas un pārvaldības plānu īstenošanu un veiktajiem intervences stratēģijas uzlabojumiem. Gada ziņojumu katru gadu iesniedz Eiropas Parlamentam un Padomei, un tā mērķis ir novērtēt plāna izpildi attiecībā uz šajā regulā paredzēto instrumentu ietekmi, lietderību, efektivitāti un saskaņotību, kā arī novērtēt, kā Komisija izmanto savas prerogatīvas un budžetu attiecībā uz tirgus traucējumu uzraudzību, novēršanu un pārvaldību.”



Grozījums Nr.		110
Regulas priekšlikums
1. pants – 1. daļa – 8.c punkts (jauns)
Regula (ES) Nr. 1308/2013
I pielikums – XIIa daļa (jauna)
	

	Komisijas ierosinātais teksts
	Grozījums

	
	(8c)	regulas I pielikumā iekļauj šādu daļu:

	
	“XIIa DAĻA

	
	Etiķis

	
	Etiķa nozare ietver produktus, kas nav vīna etiķis un ir norādīti šajā tabulā:

	
	KN kods

	
	2209 00 91 un 2209 00 99

	
	Apraksts

	
	Augļu etiķis, tostarp kivi etiķis, vai augļu vīna etiķis, ogu etiķis vai ogu vīna etiķis, sidra etiķis, spirta etiķis, graudu etiķis, iesala etiķis, destilēts iesala etiķis, medus etiķis, aromatizēts etiķis.”;



Grozījums Nr.		111
Regulas priekšlikums
1. pants – 1. daļa – 8.d punkts (jauns)
Regula (ES) Nr. 1308/2013
II pielikums – IIIa daļa (jauna)
	

	Spēkā esošais teksts
	Grozījums

	
	(8d)	Regulas II pielikumā iekļauj šādu daļu:

	
	“IIIa DAĻA

	
	Definīcijas, kas attiecas uz kaņepju nozari

	
	“Kaņepes” ir tādu Cannabis sativa L. šķirņu augi, kuras saskaņā ar Kopējo lauksaimniecības augu šķirņu katalogu tiek audzētas to sēklu, ziedu, šķiedru, spaļu un sakņu ieguvei.”



Grozījums Nr.		112
Regulas priekšlikums
1. pants – 1. daļa – 8.e punkts (jauns)
Regula (ES) Nr. 1308/2013
II pielikums – IVa daļa (jauna)
	

	Komisijas ierosinātais teksts
	Grozījums

	
	(8e)	Regulas II pielikumā iekļauj šādu daļu:

	
	“Iva daļa

	
	Definīcija, kas attiecas uz etiķa nozari

	
	1. “Etiķis” ir produkts, kas iegūts vienīgi divkāršās — spirta un etiķskābās — raudzēšanas bioloģiskajā procesā, izmantojot šķidrumus vai citas lauksaimnieciskas izcelsmes vielas. Aiz apzīmējuma “etiķis” vienmēr norāda izmantoto izejvielu. Jebkādas papildu norādes ir aizliegtas, izņemot atsauces uz sastāvdaļām ar aromatizējošām īpašībām.

	
	2. Neskarot šīs daļas 1. punktu, vārds “etiķis” var būt daļa no reģistrēta aizsargāta cilmes vietas nosaukuma vai aizsargātas ģeogrāfiskās izcelsmes norādes, kas ir aizsargāta saskaņā ar Regulu (ES) 2024/1143, un šādā gadījumā to izmanto atbilstoši īpašajiem noteikumiem, kas ir iekļauti attiecīgajās produktu specifikācijās un regulējumā.

	
	3. Vārdu “etiķis” neizmanto, lai apzīmētu etiķa un pārtikas klases etiķskābes maisījumus.

	
	4. Etiķskābes saturu etiķī, kas izteikts kā kopējais skābums (g/100 ml), norāda uz etiķetes šādi: "skābums ... %".";



Grozījums Nr.		113
Regulas priekšlikums
1. pants – 1. daļa – 8.f punkts (jauns)
Regula (ES) Nr. 1308/2013
VIII pielikums – IIa daļa (jauna)
	

	Spēkā esošais teksts
	Grozījums

	
	(8f)	VIII pielikumā iekļauj šādu daļu:

	
	“IIa daļa

	
	Gaļa, gaļas produkti un gaļas izstrādājumi

	
	1.	Šīs daļas nozīmē “gaļa” ir Regulas (EK) Nr. 853/2004 I pielikuma 1.2.–1.8. punktā minēto dzīvnieku ēdamās daļas, ieskaitot asinis. Ar gaļu saistītos jēdzienus un nosaukumus, kam piemērojams Regulas (ES) Nr. 1169/2011 17. pants un kas pašlaik tiek izmantoti gaļai un gaļas gabaliem, izmanto tikai dzīvnieku ēdamajām daļām.

	
	2.	“Gaļas izstrādājumi” ir svaiga gaļa, tostarp gabalos sadalīta gaļa, kurai pievienoti pārtikas produkti, garšvielas vai piedevas vai kurai veikta apstrāde, kas nav pietiekama, lai izmainītu gaļas iekšējo muskuļu šķiedru struktūru un līdz ar to iznīcinātu svaigas gaļas īpašības.

	
	3.	“Gaļas produkti” ir pārstrādes produkti, ko iegūst, apstrādājot gaļu vai tālāk apstrādājot šādus pārstrādes produktus tā, ka pēc cirtuma vietas ir redzams, ka šim produktam vairs nav svaigas gaļas īpašību. Nosaukumus, kam piemērojams Regulas (ES) Nr. 1169/2011 17. pants un kas pašlaik tiek izmantoti gaļas produktiem un gaļas izstrādājumiem, izmanto tikai produktiem, kas satur gaļu.

	
	Tie ir, piemēram, šādi nosaukumi:

	
	- steiks,

	
	- eskalops,

	
	- desa,

	
	- burgers,

	
	- hamburgers,

	
	- olas dzeltenums,

	
	- olas baltums.

	
	4.	Putnu gaļas produkti un gabali, kas definēti Regulā (EK) Nr. 543/2008 par kārtību, kādā piemērojama Padomes Regula (EK) Nr. 1234/2007 attiecībā uz mājputnu gaļas tirdzniecības standartiem, ir tikai dzīvnieku ēdamās daļas un produkti, kas satur putnu gaļu.

	
	5.	Iepriekš minētos nosaukumus neizmanto produktiem, kas nav norādīti iepriekšējos punktos, nedz arī produktiem, kas iegūti šūnu kultūras rezultātā.”



Grozījums Nr.		114

Regulas priekšlikums
1. pants – 1. daļa – 9. punkts – b apakšpunkts
Regula (ES) Nr. 1308/2013
X pielikums – I daļa – 2. punkts
	

	Komisijas ierosinātais teksts
	Grozījums

	2.	Piegādes līgumu termiņš var aptvert vairākus gadus. Ja līgumu minimālais ilgums pārsniedz sešus mēnešus, līgumā iekļauj pārskatīšanas klauzulu, ko var iedarbināt lauksaimnieks, ražotāju organizācija vai ražotāju organizāciju apvienība.
	2.	Piegādes līgumu termiņš var aptvert vairākus gadus.



Grozījums Nr.		115

Regulas priekšlikums
1. pants – 1. daļa – 9. punkts – c apakšpunkts
Regula (ES) Nr. 1308/2013
X pielikums – II daļa – 2. punkts
	

	Komisijas ierosinātais teksts
	Grozījums

	Cenu aprēķina, kombinējot dažādus līgumā noteiktus faktorus, kuri ietver objektīvus rādītājus, indeksus vai galīgās cenas aprēķināšanas metodes, kam var viegli piekļūt un kas ir saprotamas un atspoguļo tirgus apstākļu un ražošanas izmaksu izmaiņas, piegādātos daudzumus un piegādāto cukurbiešu kvalitāti vai sastāvu. Šajā nolūkā dalībvalstis rādītājus var noteikt saskaņā ar objektīviem kritērijiem, kas balstīti uz pētījumiem par ražošanu un pārtikas piegādes ķēdi. Līgumu puses var atsaukties uz šiem rādītājiem vai jebkuriem citiem rādītājiem, ko tās uzskata par būtiskiem.
	Cenu aprēķina, kombinējot dažādus līgumā noteiktus objektīvus, verificējamus un nesagrozāmus faktorus, kuri ietver objektīvus rādītājus, indeksus vai galīgās cenas aprēķināšanas metodes, kam var viegli piekļūt un kas ir saprotamas un atspoguļo tirgus apstākļu, inflācijas, pilnīgu ražošanas izmaksu izmaiņas, tostarp lauksaimnieku atalgojumu, papildu pakalpojumu kopējās izmaksas, piegādātos daudzumus un piegādāto lauksaimniecības produktu kvalitāti vai sastāvu. Šajā nolūkā dalībvalstis vai reģionālās iestādes rādītājus, kurus publicē tiešsaistē izmantošanai līgumos, var noteikt saskaņā ar objektīviem kritērijiem, kas balstīti uz pētījumiem par ražošanu un pārtikas piegādes ķēdi, saskaņā ar 157. panta 1. punktā atzītu starpnozaru organizāciju sniegtajiem datiem vai ES Agropārtikas ķēdes novērošanas centra datiem. Līgumu puses var atsaukties uz šiem rādītājiem vai jebkuriem citiem rādītājiem, ko tās uzskata par būtiskiem.



Grozījums Nr.		116

Regulas priekšlikums
2. pants – 1. daļa – 1. punkts – b apakšpunkts
Regula (ES) 2021/2115
52. pants – 5.a punkts – ievaddaļa
	

	Komisijas ierosinātais teksts
	Grozījums

	5.a	Šā panta 1. punktā noteikto 50 % ierobežojumu palielina līdz 60 % attiecībā uz izdevumiem, kas saistīti ar 46. panta a), b) vai c) punktā minētajiem mērķiem, ja ir izpildīti šādi nosacījumi:
	5.a	Šā panta 1. punktā noteikto 50 % ierobežojumu palielina līdz 70 % attiecībā uz izdevumiem, kas saistīti ar 46. panta a), b) vai c) punktā minētajiem mērķiem, ja ir izpildīti šādi nosacījumi:



Grozījums Nr.		117

Regulas priekšlikums
2. pants – 1. daļa – 1. punkts – b apakšpunkts
Regula (ES) 2021/2115
52. pants – 5.a punkts – b apakšpunkts
	

	Komisijas ierosinātais teksts
	Grozījums

	b)	šā punkta a) apakšpunktā minētās investīcijas šo gados jauno lauksaimnieku vai jaunpienācēju telpās un objektos tiek veiktas viņu pirmās darbības programmas satvarā.
	b)	šā punkta a) apakšpunktā minētās investīcijas šo gados jauno lauksaimnieku vai jaunpienācēju vai — augļu un dārzeņu nozares gadījumā —ražotāju, kuri pirmoreiz pievienojas saskaņā ar Regulu (ES) Nr. 1308/2013 atzītai ražotāju organizācijai, telpās un objektos tiek veiktas viņu pirmās darbības programmas satvarā un [7] gadu laikā no dienas, kurā gados jaunais lauksaimnieks vai jaunpienācējs pievienojās ražotāju organizācijai.



Grozījums Nr.		118

Regulas priekšlikums
2. pants – 1. daļa – 1. punkts – ca apakšpunkts (jauns)
Regula (ES) 2021/2115
52. pants – 7.a punkts (jauns)
	

	Komisijas ierosinātais teksts
	Grozījums

	
	ca)	pievieno šādu punktu:

	
	“7.a	Šā panta 7. punkta noteikumus var attiecināt uz visiem produktiem, uz kuriem attiecas 42. līdz 68. pants.”



Grozījums Nr.		119

Regulas priekšlikums
2. pants – 1. daļa – 3. punkts
Regula (ES) 2021/2115
88. pants – 7. punkts – 1. daļa
	

	Komisijas ierosinātais teksts
	Grozījums

	No 2025. gada dalībvalstis, saskaņā ar 119. pantu pieprasot grozīt to KLP stratēģiskos plānus, var savus 6. punktā minētos lēmumus pārskatīt un nolemt līdz 6 % no V pielikumā noteiktajiem piešķīrumiem, kuri paredzēti tiešajiem maksājumiem un no kuriem attiecīgā gadījumā atskaitīti VIII pielikumā noteiktie piešķīrumi par kokvilnu, izmantot III sadaļas III nodaļas 7. iedaļā minētajiem intervenču veidiem citās nozarēs.
	No 2025. gada dalībvalstis, saskaņā ar 119. pantu pieprasot grozīt to KLP stratēģiskos plānus, var savus 6. punktā minētos lēmumus pārskatīt un nolemt līdz 6 % no V pielikumā noteiktajiem piešķīrumiem, kuri paredzēti tiešajiem maksājumiem un no kuriem attiecīgā gadījumā atskaitīti VIII pielikumā noteiktie piešķīrumi par kokvilnu, izmantot III sadaļas III nodaļas 7. iedaļā minētajiem intervenču veidiem citās nozarēs ar nosacījumu, ka šāds lēmums nelabvēlīgi neietekmē ilgtspēju sekmējošā ienākumu pamatatbalsta līmeni.



Grozījums Nr.		120
Regulas priekšlikums
3.a pants (jauns)
Regula (ES) 2024/1143
37. pants – 5. punkts
	

	Spēkā esošais teksts
	Grozījums

	
	3.a pants

	
	Grozījums Regulā (ES) 2024/1143

	
	regulas 37. panta 5. punktu aizstāj ar šādu:

	5. Ja lauksaimniecības produktus apzīmē ar ģeogrāfiskās izcelsmes norādi, ražotāja vai operatora nosaukumu marķējumā norāda tajā pašā redzamības laukā, kur atrodas ģeogrāfiskās izcelsmes norāde. Šādā gadījumā ar operatora nosaukumu saprot tā operatora nosaukumu, kas ir atbildīgs par ražošanas posmu, kurā tiek iegūts produkts, kuru apzīmēs ar ģeogrāfiskās izcelsmes norādi, vai kas ir atbildīgs par būtisku minētā produkta pārstrādi.
	“5. Ja lauksaimniecības produktus apzīmē ar ģeogrāfiskās izcelsmes norādi, ražotāja vai operatora nosaukumu marķējumā norāda tajā pašā redzamības laukā, kur atrodas ģeogrāfiskās izcelsmes norāde. Šādā gadījumā ar operatora nosaukumu saprot tā operatora nosaukumu, kas ir atbildīgs par ražošanas posmu, kurā tiek iegūts produkts, kuru apzīmēs ar ģeogrāfiskās izcelsmes norādi, vai kas ir atbildīgs par būtisku minētā produkta pārstrādi.

	Ar ģeogrāfiskās izcelsmes norādi apzīmētu stirpo alkoholisko dzērienu gadījumā ražotāja nosaukumu marķējumā norāda tajā pašā redzamības laukā, kur atrodas ģeogrāfiskās izcelsmes norāde.
	

	Ja iepakojuma vai taras virsmas platība nepārsniedz to, kāda ir norādīta Regulas (ES) Nr. 1169/2011 16. panta 2. punktā, tad ražotāja vai operatora nosaukuma norādīšana ir brīvprātīga.
	Ja iepakojuma vai taras virsmas platība nepārsniedz to, kāda ir norādīta Regulas (ES) Nr. 1169/2011 16. panta 2. punktā, tad ražotāja vai operatora nosaukuma norādīšana ir brīvprātīga.

	Lauksaimniecības produktus un stipros alkoholiskos dzērienus, kas ar ģeogrāfiskās izcelsmes norādi tika tirgoti un marķēti pirms 2026. gada 14. maija, var turpināt laist tirgū, nepildot pienākumu norādīt ražotāja vai operatora nosaukumu tajā pašā redzamības laukā, kur atrodas ģeogrāfiskās izcelsmes norāde, līdz laikam, kad būs beigušies esošie krājumi.
	Lauksaimniecības produktus, kas ar ģeogrāfiskās izcelsmes norādi tika tirgoti un marķēti pirms 2026. gada 14. maija, var turpināt laist tirgū, nepildot pienākumu norādīt ražotāja vai operatora nosaukumu tajā pašā redzamības laukā, kur atrodas ģeogrāfiskās izcelsmes norāde, līdz laikam, kad būs beigušies esošie krājumi.”.

